Βροχές και καταιγίδες στα ανατολικά - Newss.gr\nΑρχική ΕΛΛΑΔΑ Βροχές και καταιγίδες στα ανατολικά\nΒροχές και καταιγίδες στα ανατολικά\nΤοπικές βροχές στην ανατολική και νότια χώρα, πρόσκαιρα ισχυρές τις πρωινές ώρες στην Εύβοια και τις Σποράδες όπου θα εκδηλωθούν και μεμονωμένες καταιγίδες. Οι βροχές βαθμιαία θα περιοριστούν στη βόρεια Κρήτη και στις υπόλοιπες περιοχές ο καιρός θα βελτιωθεί.\nΕυνοείται η μεταφορά αφρικανικής σκόνης μέχρι το μεσημέρι στη\nνοτιοανατολική νησιωτική χώρα.\nΟι άνεμοι θα πνέουν από βόρειες διευθύνσεις τοπικά στα ανατολικά έως 7 και βαθμιαία στο Αιγαίο έως 8 μποφόρ.\nΚαιρός: Τοπικά αυξημένες νεφώσεις μέχρι το απόγευμα με ασθενείς τοπικές βροχές και βαθμιαία βελτίωση.\nΑνεμοι: Βόρειοι 3 με 4 και στα ανατολικά βορειοανατολικοί τοπικά 5 με 6 μποφόρ με εξασθένηση από το απόγευμα.\nΘερμοκρασία: Από 10 έως 18 βαθμούς Κελσίου. Στη δυτική Μακεδονία 2 με 3 βαθμούς χαμηλότερη.\nΚαιρός: Πρόσκαιρες τοπικές νεφώσεις τις πρωινές ώρες και βαθμιαία γενικά αίθριος.\nΑνεμοι: Βόρειοι βορειοανατολικοί 3 με 5 και πρόσκαιρα στα νότια τοπικά 6 μποφόρ, που από το μεσημέρι θα στραφούν σε βορειοδυτικούς 4 με 5 μποφόρ.\nΘερμοκρασία: Από 12 έως 19 βαθμούς Κελσίου. Στην Ήπειρο τοπικά 3 με 4 βαθμούς χαμηλότερη.\nΚαιρός: Στην ανατολική Θεσσαλία, την ανατολική Στερεά, τις Σποράδες και την Εύβοια νεφώσεις με βροχές, πρόσκαιρα ισχυρές τις πρωινές ώρες στις Σποράδες και την Εύβοια, όπου θα εκδηλωθούν και μεμονωμένες καταιγίδες. Μετά το μεσημέρι τα φαινόμενα θα σταματήσουν και ο καιρός θα βελτιωθεί.\nΣτις υπόλοιπες περιοχές τοπικές νεφώσεις μέχρι το απόγευμα με πιθανότητα ασθενών βροχών το πρωί στα βόρεια.\nΑνεμοι: Από βόρειες διευθύνσεις 4 με 6 και στα ανατολικά και νότια τοπικά 7 μποφόρ. Εξασθένηση αναμένεται από το βράδυ στα βόρεια.\nΚαιρός: Τοπικές νεφώσεις με βροχές που βαθμιαία θα περιοριστούν στη βόρεια Κρήτη.\nΑνεμοι: Βόρειοι 5 με 7 και βαθμιαία 6 με 8 μποφόρ.\nΘερμοκρασία: Από 14 έως 18 και στην Κρήτη έως 20 βαθμούς Κελσίου.\nΚαιρός: Νεφώσεις με τοπικές βροχές. Από το απόγευμα ο καιρός θα βελτιωθεί.\nΑνεμοι: Στα βόρεια βόρειοι βορειοανατολικοί 5 με 7 και πρόσκαιρα τοπικά 8 μποφόρ. Στα νότια αρχικά βόρειοι 4 με 6, που βαθμιαία θα στραφούν σε βορειοδυτικούς 6 με 7 και τοπικά 8 μποφόρ.\nΘερμοκρασία: Από 15 έως 20 βαθμούς Κελσίου. Στα βόρεια η μέγιστη 2 με 3 βαθμούς χαμηλότερη.\nΚαιρός: Νεφώσεις με τοπικές βροχές τις πρωινές ώρες κυρίως στα βόρεια και ανατολικά. Μετά το μεσημέρι ο καιρός θα βελτιωθεί.\nΑνεμοι: Από βόρειες διευθύνσεις 4 με 6 και στα ανατολικά 6 με 7 μποφόρ, που τη νύχτα θα εξασθενήσουν.\nΚαιρός: Λίγες νεφώσεις, αυξημένες μέχρι το απόγευμα με πιθανότητα πρόσκαιρων ασθενών βροχών.\nΠΡΟΓΝΩΣΗ ΓΙΑ ΑΥΡΙΟ ΜΕΓΑΛΗ ΔΕΥΤΕΡΑ 26-04-2021\nΓενικά αίθριος καιρός, με πρόσκαιρες νεφώσεις τις πρωινές ώρες στη βόρεια Κρήτη και τις βραδινές ώρες στα ηπειρωτικά της κεντρικής και βόρειας χώρας. Η ορατότητα θα είναι τοπικά περιορισμένη τις πρωινές και βραδινές ώρες κυρίως στα βόρεια.\nΠροηγούμενο άρθροΓερμανία: 120 θάνατοι και πάνω από 18.700 κρούσματα κορονοϊού σε 24 ώρες\nΕπόμενο άρθροΙνδία: Νέο ρεκόρ κρουσμάτων, στέλνουν βοήθεια οι ΗΠΑ\n«Ανάσα» στη Φθιώτιδα μετά τον νυχτερινό πύρινο εφιάλτη\nΣεισμός 4 Ρίχτερ κοντά στην Τήλο\nΣτους 45 βαθμούς ο υδράργυρος σήμερα\nΙνδία: Πάνω από 30.500 κρούσματα κορονοϊού σε 24 ώρες\nΤα εναέρια μέσα, αεροπλάνα και ελικόπτερα, έδωσαν τέλος από νωρίς το πρωί στην ολονύχτια μαραθώνια μάχη των πυροσβεστών να συγκρατήσουν τις επικίνδυνες αναζωπυρώσεις της...


Αφγανιστάν: Οι Ταλιμπάν ξεκινούν την καταβολή δεδουλευμένων στους δημοσίους υπαλλήλους - Δυνατή Ελλάδα\nΑφγανιστάν: Οι Ταλιμπάν ξεκινούν την καταβολή δεδουλευμένων στους δημοσίους υπαλλήλους\ngeoathanasΔημοσιεύτηκε: 26-11-2021 11:11:12Δημοσιεύτηκε: 20 Νοεμβρίου 2021 21:000\nΈχουν μείνει απλήρωτοι τρεις μήνες\nΗ κυβέρνηση των Ταλιμπάν ανακοίνωσε ότι θα ξαναρχίσει να καταβάλει τους μισθούς των δημοσίων υπαλλήλων, οι οποίοι έχουν να δουν το χρώμα του χρήματος από το καλοκαίρι, αφότου κατέλαβαν την εξουσία οι ισλαμιστές.\nΌπως ανακοινώθηκε η κυβέρνηση θα καταθέσει στους λογαριασμούς των δημοσίων υπαλλήλων μισθούς τριών μηνών, ενώ θα πληρωθούν και όσοι δεν είχαν λάβει τον μισθό τους και για τον προηγούμενο μήνα, από την προηγούμενη κυβέρνηση.\nΠάντως, λόγω έλλειψης ρευστότητας, οι τράπεζες δίνουν μόνο 200-400 δολάρια την εβδομάδα ανά λογαριασμό, οι δημόσιοι υπάλληλοι δεν θα μπορούν να σηκώσουν τα χρήματα αμέσως. «Το τραπεζικό σύστημα δεν έχει παραλύσει, απλώς χρειάζεται χρόνο για να λειτουργήσει και πάλι κανονικά», διαβεβαίωσε ο Χάκμαλ.\nΜετά την κατάληψη της εξουσίας από τους Ταλιμπάν οι ΗΠΑ πάγωσαν περίπου 9,5 δισεκ. δολάρια της Κεντρικής Τράπεζας του Αφγανιστάν, ενώ διακόπηκε και η διεθνής βοήθεια, που χρηματοδοτούσε το 75% του προϋπολογισμού της χώρας. Απόρροια αυτού ήταν η οικονομία του Αφγανιστάν, μιας από τις φτωχότερες χώρες του κόσμου, να καταρρεύσει. Η κυβέρνηση δεν είχε πλέον ρευστό, το τοπικό νόμισμα, το αφγκάνι, υποτιμήθηκε και οι τιμές των βασικών αγαθών εκτοξεύτηκαν.\nΟ Μεράτζ ανακοίνωσε επίσης ότι θα επιβληθεί ένα ζακάτ (ισλαμική ελεημοσύνη, συνήθως ένα ποσοστό του εισοδήματος αυτού που συνεισφέρει) για να χρηματοδοτήσει την παροχή βοήθειας στους φτωχούς και τα ορφανά. Οι συντάξεις θα καταβληθούν όταν επαναλειτουργήσουν και πάλι οι σέρβερ των συστημάτων πληροφορικής της κυβέρνησης.\nΤην ίδια ώρα, οι Ταλιμπάν ζητούν από τη διεθνή κοινότητα την άρση των κυρώσεων και την επανέναρξη της διεθνούς βοήθειας, για να αποφευχθεί ο λιμός. Σύμφωνα με τον ΟΗΕ το Αφγανιστάν βρίσκεται στα πρόθυρα μιας πολύ σοβαρής ανθρωπιστικής κρίσης και ο μισός πληθυσμός μπορεί να μην διαθέτει τρόφιμα αυτόν τον χειμώνα.


Διέξοδος στα αδιέξοδα, η έφοδος στον ουρανό\nΦεστιβαλική βδομάδα και αυτή, αφού το 23ο Φεστιβάλ Ντοκιμαντέρ Θεσσαλονίκης κατεβάζει αυλαία την Κυριακή 4 Ιούλη. Στο πλαίσιο του Φεστιβάλ ξεχωρίζουν οι αφηγήσεις των μαχητριών του ΔΣΕ στο ντοκιμαντέρ «Καινούργιος ουρανός: Οι γυναίκες στον Δημοκρατικό Στρατό Ελλάδος» των Γιάννη Ξύδα και Τάσου Κωσταντόπουλου. Μια ταινία που αναδεικνύει το μεγαλείο, την αυταπάρνηση και την ελπίδα της «εφόδου στον ουρανό». Θα προβάλλεται μέχρι και την Κυριακή. Αρκετές νέες ταινίες και αυτήν τη βδομάδα, ανάμεσά τους ο «Προστάτης» με τον Λίαμ Νίσον, μια μετριότατη ταινία δράσης με θέμα έναν βετεράνο πεζοναύτη που αντιμετωπίζει ολομόναχος τη... μεξικάνικη μαφία για να σώσει ένα ορφανό παιδάκι, το αδιάφορο σίκουελ...\n719 λέξεις, στήλη: ΚΡΙΤΙΚΗ ΚΙΝΗΜΑΤΟΓΡΑΦΟΥ, σελ.: 23\nΜετά τα σχέδια για εγκατάσταση ανεμογεννητριών στη μαρτυρική Γυάρο, την κατάρρευση τμήματος του ιστορικού φρουρίου του Ιτζεδίν στην Κρήτη, τα σχέδια να βγουν στο σφυρί οι φυλακές Ωρωπού, άλλος ένας...\n426 λέξεις, σελ.: 23


Χ. Κουκιανάκης: Ο Αποκόρωνας μέτρα τις πληγές του – XANIA νύχτα & μέρα\nΧ. Κουκιανάκης: Ο Αποκόρωνας μέτρα τις πληγές του\nΜεγάλες πληγές άφησε πίσω της η θεομηνία που έπλεξε το Δήμο Αποκορώνου, ο οποίος μετά τη μεγάλη καταστροφική πυρκαγιά του περασμένου καλοκαιριού, βρίσκεται και πάλι αντιμέτωπος με μία μεγάλη δοκιμασία στις υποδομές του.\nΣχολιάζοντας όσα έχουν συμβεί τις τελευταίες 24 ώρες ο Δήμαρχος Αποκορώνου κ. Χαράλαμπος Κουκιανάκης έγραψε:\nΟ Αποκόρωνας μέτρα τις πληγές του. Ήδη συνεργεία αποτυπώνουν και καταγράφουν τις ζημιές σε αγροτικό, δημοτικό,, επαρχιακό οδικό δίκτυο και Π.ΕΟ. προκειμένου στη συνέχεια τεκμηριωμένα να ζητήσουμε την ανάλογη στήριξη.Ο Δήμος στη διάρκεια της θητείας μας δέχθηκε πολλαπλά κτυπήματα τα οποία με σύνεση στρατηγική και ωριμότητα αντιμετωπίσαμε προς όφελος των δημοτών μας.\nPrevious Ποιοι δρόμοι είναι τώρα κλειστοί στα Χανιά εξαιτίας της κακοκαιρίας\nNext OiNotika ’19 Xania, Ξενοδοχείο MINOA PALACE – 16 & 17/2


Σ/Ν περί εξαρτησιογόνων ουσιών (ομιλία)\nΟμιλία της Σοφίας Σακοράφα κατά τη συζήτηση του Σ/Ν περί εξαρτησιογόνων ουσιών.\nΠΡΟΕΔΡΕΥΩΝ (Ιωάννης Δραγασάκης): Ορίστε, κυρία Σακοράφα, έχετε το λόγο.\nΚυρίες και κύριοι συνάδελφοι, το κέντρο της Αθήνας αντανακλά πλήρως τα αντικοινωνικά αποτελέσματα της κυβερνητικής πολιτικής. Κάποτε είχαμε το σύμπτωμα. Το σύμπτωμα της εξαθλίωσης, της πείνας. Το σύμπτωμα των αστέγων, το σύμπτωμα των τοξικομανών. Σήμερα έχουμε ένα γενικευμένο φαινόμενο. Οι απόβλητοι της βάρβαρης εφαρμοζόμενης πολιτικής σας, οι απόβλητοι των επιλογών σας περιφέρονται ζωντανοί-νεκροί από δρόμο σε δρόμο, από πλατεία σε πλατεία. Πολλές φορές σκόπιμα τους «σκουπίζετε» προς τα Εξάρχεια και το λέω με πλήρη γνώση, γιατί εκεί είναι το γραφείο μου.\nΤα τελευταία τρία χρόνια καμαρώστε ολόκληρες κοινωνίες ζωντανών νεκρών που αποτελούν μια «πόλη» μέσα στην πόλη. Η απελπισία, η κατάργηση και των πιο στοιχειωδών δικαιωμάτων, η ακύρωση κάθε οράματος, ο έλεγχος κάθε ανεξάρτητης σκέψης, η ματαίωση κάθε προσδοκίας είναι δική σας σπορά. Το αποτέλεσμα; Να εισπράττετε το κέρδος των δικών σας πτωμάτων, μεταφορικά και κυριολεκτικά. Και όσοι από τους τοξικομανείς βρίσκονται στη φυλακή και οι ίδιοι αλλά και οι επαγγελματίες των θεραπευτικών προγραμμάτων εντός των φυλακών, πολλές φορές ζουν στο πετσί τους τις τρομακτικές δυσκολίες που επιφέρει η πολιτική σας στην επιλογή αυτών των προγραμμάτων.\nΜέσα σε μια τέτοια κατάσταση, σε μια οριακή κατάσταση, που έχει σαν διακύβευμα την ίδια τη ζωή, θα ήταν αδιανόητο για μας, για το ΣΥΡΙΖΑ/ΕΚΜ, να μη στηρίξουμε σημεία που συνιστούν μια θετική προσέγγιση στην αντιμετώπιση των χρηστών από το σύστημα απονομής δικαιοσύνης, αλλά και την οργάνωση των φορέων που δραστηριοποιούνται στην απεξάρτηση και στη χάραξη πολιτικής. Βεβαίως, επειδή ακριβώς η κατάσταση είναι οριακή, θα περίμενε κανείς, ειδικά από τον κ. Ρουπακιώτη, μια συνολική προσέγγιση για την αντιμετώπιση των εξαρτήσεων. Θα περίμενε κανείς τη χάραξη μιας εθνικής πολιτικής για τα ναρκωτικά.\nΔεν είναι η πρώτη φορά, όμως, που τούτη η τριτοκομματική Κυβέρνηση στο βωμό της διατήρησης της συνοχής της στραγγαλίζει ακόμα και την κοινή λογική. Είναι γνωστό άλλωστε ότι η νεοφιλελεύθερη βαρβαρότητα στραγγαλίζει την κοινή λογική, κύριε Ρουπακιώτη.\nΣτη βάση, λοιπόν, αυτή έχουμε μπροστά μας ένα άτολμο νομοσχέδιο, το οποίο έρχεται να υλοποιηθεί μέσα σε ποιο περιβάλλον; Μέσα σε ένα περιβάλλον ελλιπούς χρηματοδότησης, άγριων περικοπών, διάλυσης των θεραπευτικών δομών, μέσα σε ένα περιβάλλον όπου οι φυλακές μετατρέπονται σε αποθήκες ζωών και οι κρατούμενοι με καταδίκες για ναρκωτικά μετρούν σχεδόν το μισό των κρατουμένων, όπως προηγουμένως είπε και ο κύριος Υπουργός.\nΜέσα, λοιπόν, σε αυτό το περιβάλλον, το παρόν νομοσχέδιο, εάν δεν συνοδευθεί από τις ικανές και αναγκαίες χρηματοδοτήσεις, θα μείνει «πουκάμισο αδειανό» στο βωμό μιας σωτηρίας, η οποία τώρα πια ξέρουμε όλοι ποιους μοναδικά αφορά. Κρατήστε αυτήν την επισήμανση περί χρηματοδότησης, γιατί πολύ φοβάμαι ότι σύντομα θα επανέλθουμε στο θέμα, για να διαπιστώσουμε ότι αυτός ο νόμος που σήμερα συζητάμε θα μείνει κενό πρόγραμμα.\nΈρχομαι τώρα στο ίδιο το περιεχόμενο του νομοσχεδίου και θα σταθώ σε τρία σημεία. Ένα πρώτο θετικό σημείο, το οποίο αποτελεί πάγια δική μας πρόταση, είναι ότι αυτός ο νόμος δεν χρησιμοποιεί μόνο την καταστολή ως μέσο αντιμετώπισης του προβλήματος. Η καταστολή ποτέ δεν θεραπεύει ένα πρόβλημα, γιατί δεν χτυπά τις αιτίες που το παράγουν παρά χτυπά το αποτέλεσμα. Ο εναλλακτικός δρόμος της θεραπείας και της απεξάρτησης σαν μέσα αντιμετώπισης της παραβατικότητας που συνδέεται με τον χρήστη αποτελεί και σύμφωνα με τη διεθνή εμπειρία, ασφαλέστερο δρόμο για το ζητούμενο, που είναι πάντα η θεραπεία και η απεμπλοκή του χρήστη από την παραβατικότητα.\nΗ λειτουργία προγραμμάτων θεραπείας και απεξάρτησης σε όλα τα στάδια της ποινικής διαδικασίας και μέσα στη φυλακή είναι καθοριστικής σημασίας. Τόσο η ένταξη του χρήστη σε πρόγραμμα απεξάρτησης αντί της προφυλάκισής του κατά την προδικασία, όσο και η συμμετοχή του σε προγράμματα απεξάρτησης εντός της φυλακής αποτελούν για μας σοβαρές εναλλακτικές τομές.\nΈνα δεύτερο θετικό σημείο είναι η πρόβλεψη ότι ο κρατούμενος ο οποίος έχει παρακολουθήσει με επιτυχία το πρόγραμμα απεξάρτησης, θα απολύεται με ευνοϊκότερους όρους. Είναι άλλωστε γνωστό σαν πάγιο συμπέρασμα της επιστημονικής κοινότητας ότι η απεξάρτηση είναι επιτυχής όταν γίνεται όχι μόνο μέσα στη φυλακή αλλά κυρίως και μέσα στην κοινωνία.\nΈνα τρίτο σημείο -αναφέρεται μεν ακροθιγώς στο νομοσχέδιο, αλλά δίνει την κατεύθυνση ενός κεντρικού σχεδιασμού για την αντιμετώπιση των ναρκωτικών σε μία βάση πιο δημοκρατική και αντιπροσωπευτική, σε μια βάση μεγαλύτερης διαφάνειας- είναι η σύσταση διυπουργικής επιτροπής και εθνικής επιτροπής σχεδιασμού και συντονισμού, ο εθνικός συντονιστής με πενταετή θητεία, τα πρώτα δειλά ψήγματα που δείχνουν την τεράστια ανάγκη για την χάραξη κεντρικής πολιτικής για τα ναρκωτικά.\nΚυρίες και κύριοι συνάδελφοι, δεν θα ήθελα αυτή τη στιγμή να αναφερθώ στις αγκυλώσεις και στις πολλές αντιφάσεις ανάμεσα στο νομοσχέδιο και την αιτιολογική έκθεση. Επιμείναμε στον τομέα αυτό και κατά την επεξεργασία του νομοσχεδίου στην Επιτροπή, όπως επίσης τονίσαμε και την επικινδυνότητα της συμμετοχής των ιδιωτών σε έναν τόσο κρίσιμο τομέα, μια επικινδυνότητα που έχει να κάνει ευθέως με την εμπορευματοποίηση των θεραπευτικών υπηρεσιών, η οποία βεβαίως συνεπάγεται αποκλεισμούς από τη μία, κέρδη από την άλλη, κατά την πάγια αντίληψη και πρακτική σας.\nΌμως θα μείνω σε ένα κομβικό, κατά την άποψή μου, σημείο. Καμιά φορά θεωρείται προοδευτικό να ψηφίζεται ένας νόμος που έχει θετικά σημεία. Προοδευτικό με την έννοια ότι επιτελέσατε μία υποχρέωση. Η προοδευτικότητα όμως κρίνεται στην εφαρμογή. Και εδώ απευθύνομαι στον κ. Ρουπακιώτη.\nΚύριε Υπουργέ, ανήκετε σε μία κυβέρνηση και την υπηρετείτε πιστά, παρότι τις περισσότερες φορές -κατά τη δική σας ομολογία- άλλοι συντάσσουν αυτά που υπογράφετε. Ανήκετε, λοιπόν, σε μία κυβέρνηση που διαλύει αυτή τη στιγμή την κοινωνία, που γκρεμίζει και τα τελευταία ίχνη κοινωνικών δομών: Ο ΟΚΑΝΑ με φοβερές καθυστερήσεις στους μισθούς. Το ΚΕΘΕΑ με υπέρμετρες ανάγκες, αλλά με «παγωμένες» τις προσλήψεις εδώ και επτά χρόνια και με ουσιαστικά προβλήματα στην κρατική επιχορήγηση. Η κοινωνική επανένταξη και ενσωμάτωση στην αγορά εργασίας «στον αέρα». Με αυτά τα δεδομένα, δεν φτάνει σήμερα να ψηφίσουμε ένα νόμο. Πρέπει, κύριε Υπουργέ, και να στηρίξουμε την υλοποίησή του.\nΔυστυχώς, με την πολιτική της Κυβέρνησης, στην οποία φυσικά ανήκετε, αυτός ο νόμος με τα θετικά του σημεία θα μείνει ανεφάρμοστος. Αυτό θα αποτελεί και δική σας πολιτική ευθύνη, μαζί με τη συνολική ευθύνη που έχουν οι μετέχοντες στην Κυβέρνηση για τις χιλιάδες ανθρωποθυσίες στο βωμό αλλότριων συμφερόντων από την κοινωνία, στον βωμό των κερδών των ολίγων και των «ημετέρων».


Ευαίσθητα Δόντια στο Ζεστό και Κρύο • Οδοντική Υπερευαισθησία\nΤα ευαίσθητα δόντια (ή οδοντική υπερευαισθησία) είναι μια κατάσταση όπου προκαλείται έντονος διαπεραστικός πόνος σε ένα ή περισσότερα δόντια μετά από ένα ερέθισμα κρύου, ζεστού, ξινού, ή γλυκού, ή κατά την επαφή. Σε σοβαρές περιπτώσεις μπορεί να εκδηλώνεται πόνος ακόμη και με την αναπνοή κρύου αέρα.\nΌταν το πρόβλημα εντοπίζεται στην περιοχή του αυχένα του δοντιού, δηλαδή στα όρια των ούλων όπου ενώνεται η μύλη του δοντιού με τη ρίζα, η κατάσταση αναφέρεται και σαν αυχενική ευαισθησία.\nΚαθώς πλέον διατηρούμε τα δόντια μας για περισσότερα χρόνια από τις προηγούμενες γενιές τα ευαίσθητα δόντια έχουν γίνει ένα από τα πιό συνηθισμένα οδοντιατρικά προβλήματα. Η ευαισθησία των δοντιών επιδρά αρνητικά στην ποιότητα ζωής πολλών ααθενών καθώς ο πόνος τους εμποδίζει να απολαύσουν ένα κρύο ποτό, ένα ζεστό καφέ, ή ένα γλυκό.\nΠώς δημιουργείται ο πόνος στα ευαίσθητα δόντια;\nΟ πόνος των ευαίσθητων δοντιών οφείλεται στην έκθεση της οδοντίνης σε εξωτερικά ερεθίσματα, όπως το κρύο, ζεστό, ξινό, γλυκό ή την πίεση.\nΗ οδοντίνη είναι ένα στρώμα σκληρού υλικού που περιβάλλει τον πολφό του δοντιού και βρίσκεται κάτω από την αδαμαντίνη (σμάλτο) που καλύπτει το κάθε δόντι. Η οδοντίνη αποτελείται από ένα δίκτυο μικροσωληνίσκων που εκτείνονται από τον πολφό έως το σημείο επαφής της οδοντίνης με την αδαμαντίνη. Μέσα σε αυτά τα οδοντινικά σωληνάρια υπάρχει υγρό και απολήξεις νεύρων του πολφού. Όταν για οποιοδήποτε λόγο χαθεί το προστατευτικό στρώμα της αδαμαντίνης, η οδοντίνη και τα οδοντινικά σωληνάρια βρίσκονται εκτεθειμένα στα εξωτερικά ερεθίσματα.\nΗ πλέον αποδεκτή θεωρία για την δημιουργία του πόνου των ευαίσθητων δοντιών την αποδίδει στις ωσμωτικές κινήσεις του υγρού που υπάρχει μέσα στους μικροσωληνίσκους όταν μεταβάλλεται η θερμοκρασία του περιβάλλοντος (ζεστό, κρύο) ή αυτό γίνεται όξινο ή γλυκό ή λόγω επαφής.\nΗ κίνηση του υγρού δημιουργεί τάση στις απολήξεις των νεύρων του δοντιού που μεταφράζεται σε μήνυμα πόνου που στέλνεται στο κεντρικό νευρικό σύστημα δημιουργώντας το αίσθημα της οδοντικής υπερευαισθησίας.\nΑιτίες • Τι προκαλεί την ευαισθησία των δοντιών;\nΟι πιό συχνές αιτίες ευαισθησίας δοντιών είναι :\nΑποτριβή του δοντιού λόγω λανθασμένου τρόπου βουρτσίσματος που προκαλεί υφίζηση ούλων και έκθεση της οδοντίνης εξαιτίας οριζόντιων κινήσεων, υπερβολικής δύναμης βουρτσίσματος, ή χρήσης πολύ σκληρής οδοντόβουρτσας. Αποτελεί τη συχνότερη αιτία αυχενικής ευαισθησίας.\nΥφίζηση ούλων και περιοδοντίτιδα που προκαλούν εκτεθειμένες ρίζες δοντιών. Με την πάροδο της ηλικίας ή λόγω ουλίτιδας τα ούλα σταδιακά υποχωρούν (υφίζηση ούλων) αποκαλύπτοντας τμήμα της ρίζας του δοντιού όπου η οδοντίνη καλύπτεται μόνο από ένα λεπτό στρώμα οστείνης, που φθείρεται εύκολα καθώς δεν είναι τόσο σκληρή όσο η αδαμαντίνη.\nΒρουξισμός. Φθορά της αδαμαντίνης λόγω βρουξισμού (τριξίματος των δοντιών).\nΔιάβρωση του δοντιού λόγω όξινης δίαιτας ή από χημικούς παράγοντες.\nΤερηδονισμός του δοντιού. Η τερηδόνα καταστρέφει την αδαμαντίνη του δοντιού και σταδιακά φθάνει στην οδοντίνη εκθέτοντας την στο εξωτερικό περιβάλλον προκαλώντας οδοντική ευαισθησία.\nΑπόστημα δοντιού. Όταν υπάρχει μόλυνση του πολφού του δοντιού και δημιουργία οδοντικού αποστήματος εκδηλώνεται έντονη ευαισθησία σε ζεστά κυρίως ερεθίσματα.\nΡαγισμένο ή σπασμένο δόντι ή σφράγισμα. Ένα βαθύ ράγισμα ή σπάσιμο δοντιού που φθάνει στην οδοντίνη επιτρέπει την μετάδοση των εξωτερικών ερεθισμάτων στις νευρικές απολήξεις της οδοντίνης προκαλώντας πόνο.\nΛεύκανση δοντιών. Η διάδοση χρήσης της λεύκανσης δοντιών έχει προκαλέσει αύξηση των περιστατικών ευαισθησίας δοντιών, ιδίως μετά από χρήση προϊόντων λεύκανσης για το σπίτι. Οι λευκαντικοί παράγοντες που περιέχονται στα σχετικά προϊόντα μπορεί να προκαλέσουν μηχανική αποτριβή ή χημική διάβρωση των δοντιών, αν χρησιμοποιούνται πολύ τακτικά ή αν λαμβάνονται σε υπερβολική δοσολογία.\nΟδοντιατρικές εργασίες. Μερικές φορές μετά από κάποιες οδοντιατρικές εργασίες (πχ. καθαρισμό δοντιών, ριζική απόξεση, σφράγισμα, χειρουργικές θεραπείες ούλων) μπορεί τα εμπλεκόμενα δόντια να είναι σχετικά ευαίσθητα. Αυτή η ευαισθησία είναι συνήθως προσωρινή και εξαφανίζεται σε λίγες ημέρες ή εβδομάδες.\nΣτις περισσότερες περιπτώσεις η εκδήλωση ευαισθησίας των δοντιών είναι μια ένδειξη ενός υποκείμενου οδοντιατρικού προβλήματος. Επιβάλλεται λοιπόν να συμβουλευτείτε τον οδοντοντίατρό σας.\nΠιθανοί κίνδυνοι λόγω Ευαισθησίας Δοντιών\nΗ οδοντική ευαισθησία προκαλεί έντονο και ενοχλητικό πόνο που μας δυσκολεύει πχ. να απολαύσουμε ένα παγωτό. Αλλά συτό δεν είναι το κύριο πρόβλημα που προκαλεί.\nΈχει παρατηρηθεί ότι τα άτομα που πάσχουν από ευαίσθητα δόντια αποφεύγουν να βουρτσίσουν τακτικά τα δόντια τους λόγω του πόνου που προκαλεί κατά το βούρτσισμα η τριβή των δοντιών με την οδοντόβουρτσα. Σταδιακά, η έλλειψη σωστής στοματικής υγιεινής οδηγεί στη δημιουργία σοβαρών οδοντιατρικών προβλημάτων όπως η τερηδόνα και η περιοδοντίτιδα.\nΠρόληψη Ευαισθησίας Δοντιών\nΓια να αποφύγετε προβλήματα με ευαίσθητα δόντια :\nΔιατηρείτε καλή στοματική υγιεινή για να προλάβετε προβλήματα τερηδόνας και υφίζησης ούλων.\nΧρησιμοποιείτε μαλακή οδοντόβουρτσα.\nΒουρτσίζετε σωστά τα δόντια σας. Είναι σημαντικό να γνωρίζουμε τον σωστό τρόπο για το βούρτσισμα των δοντιών, αποφεύγοντας τις οριζόντιες κινήσεις και την άσκηση υπερβολικής δύναμης.\nΜειώστε την κατανάλωση όξινων τροφών και ποτών (κυρίως αναψυκτικών) για να μειώσετε τον κίνδυνο διάβρωσης των δοντιών. Μην βουρτσίζετε τα δόντια αμέσως αφού καταναλώσετε μια όξινη τροφή ή ποτό γιατί προκαλείται μεγαλύτερη απώλεια μεταλλικών αλάτων από το σμάλτο. Περιμένετε λίγη ώρα ώστε να αποκατασταθεί το pH του στόματος.\nΠροσοχή στην λεύκανση των δοντιών. Μην χρησιμοποιείτε για μεγάλο χρονικό διάστημα λευκαντικές οδοντόκρεμες με υψηλό δείκτη αποτριβής. Μην κάνετε χημική λεύκανση δοντιών πολύ τακτικά. Αν χρησιμοποιείτε προϊόντα λεύκανσης στο σπίτι ακολουθείτε αυστηρά τις οδηγίες για τη δοσολογία, τη διάρκεια και τη συχνότητα χρήσης.\nΑντιμετώπιση – Θεραπεία Ευαισθησίας Δοντιών\nΗ θεραπεία της ευαισθησίας των δοντιών μπορεί να επιτευχθεί με την προσθετική αποκατάσταση των προβληματικών δοντιών, ή με μεθόδους ανακούφισης των συμπτωμάτων και εξουδετέρωσης του πόνου.\nΟ απλούστερος τρόπος αντιμετώπισης του προβλήματος των ευαίσθητων δοντιών είναι η χρήση των ειδικών οδοντοκρεμών κατά της ευαισθησίας που κυκλοφορούν στο εμπόριο. Ανάλογα με τον τύπο και τα συστατικά της κάθε οδοντόκρεμας, η εξουδετέρωση του πόνου γίνεται είτε μέσω της παρεμπόδισης μετάδοσης του ερεθίσματος του πόνου προς το νευρικό σύστημα (πχ. νιτρικό κάλιο) είτε κλείνοντας τα οδοντινικά σωληνάρια (πχ. χλωριούχο στρόντιο).\nΕξαιτίας του διαφορετικού τρόπου δράσης που λειτουργεί κάθε οδοντόκρεμα, χρειάζεται να δοκιμάσετε αρκετές απο τις διαθέσιμες για να εντοπίσετε την πιο αποτελεσματική για την περίπτωση σας. Πρέπει πάντως να έχετε υπόψιν σας ότι τα θετικά αποτελέσματα συνήθως δεν εμφανίζονται αμέσως αλλά μπορεί να χρειαστούν τουλάχιστον 2 εβδομάδες χρήσης.\nΗ τοπική εφαρμογή φθοριούχων σκευασμάτων με υψηλή συγκέντρωση φθορίου αποσκοπεί στην εναπόθεση φθοριοαπατίτη στην επιφάνεια της εκτεθειμένης οδοντίνης, ώστε να κλείσουν τα ανοικτά οδοντινικά σωληνάρια και να απομονωθούν από το περιβάλλον. Η φθορίωση γίνεται από τον οδοντίατρο στο χώρο του ιατρείου χρησιμοποιώντας φθορούχα gel ή βερνίκια φθορίου. Τα βερνίκια φθορίου προτιμώνται όταν το πρόβλημα είναι εντοπισμένο σε ένα ή λίγα μόνο δόντια.\nΟι όψεις ρητίνης χρησιμοποιούνται για την κάλυψη της οδοντίνης με ένα λεπτό στρώμα πολυμερούς ρητίνης (παρόμοιου υλικού με αυτό των λευκών σφραγισμάτων) που κλείνει τους πόρους της οδοντίνης και εμποδίζει την επικοινωνία των νευρικών απολήξεων με το εξωτερικό περιβάλλον.\nΣε περιπτώσεις τερηδονισμού ή βρουξισμού όταν υπάρχει εκτεταμένη απώλεια αδαμαντίνης και γενικά οδοντικής ουσίας, που δεν μπορεί να αποκατασταθεί με απλό σφράγισμα μπορεί να καταστεί απαραίτητο να γίνει κάλυψη με θήκη δοντιού.\nΕπιστροφή στα → Προβλήματα Στοματικής Υγείας


Έφυγε από τη ζωή συνθέτης Βαγγέλης Παπαθανασίου-natura nrg\nΑρχική Life Έφυγε από τη ζωή ο κορυφαίος Έλληνας συνθέτης Βαγγέλης Παπαθανασίου\nΗ είδηση για τον θάνατο του Βαγγέλη Παπαθανασίου στις 17 Μαΐου, ενός από τους σπουδαιότερους συνθέτες παγκοσμίως, σκόρπισε θλίψη στον ελληνικό και διεθνή καλλιτεχνικό κόσμο. Έφυγε από τη ζωή ο κορυφαίος Έλληνας συνθέτης Βαγγέλης Παπαθανασίου\nΟ Βαγγέλης Παπαθανασίου γεννήθηκε στις 29 Μαρτίου 1943 στην Αγριά Βόλου. Η μητέρα του έπαιζε πιάνο και τραγουδούσε, ο ίδιος σε συνεντεύξεις του έχει πει ότι δεν θυμόταν πότε ξεκίνησε να παίζει πιάνο και γενικώς θεωρείται αυτοδίδακτος.\nΈγινε ευρύτερα γνωστός με το όνομα Vangelis. Ήταν Έλληνας μουσικός και συνθέτης της ηλεκτρονικής, progressive, ambient, τζαζ και ορχηστρικής μουσικής. Επηρέασε την ανάπτυξη διαφορετικών μουσικών ειδών, ενώ θεωρείται πρωτεργάτης του ηλεκτρονικού ήχου.\nΒραβεύτηκε με Όσκαρ για την μουσική της ταινίας «Οι δρόμοι της φωτιάς» το 1982. Επίσης επένδυσε μουσικά πλήθος άλλων κινηματογραφικών ταινιών όπως: Blade Runner, 1492: Χριστόφορος Κολόμβος, Αλέξανδρος, Ελ Γκρέκο κ.ά.\nΟ βραβευμένος με ‘Οσκαρ Έλληνας συνθέτης πέθανε σε νοσοκομείο στο Παρίσι όπου νοσηλευόταν. Την είδηση ανακοίνωσε το δικηγορικό γραφείο που τον εκπροσωπεί.\nΠροηγούμενο άρθροΕκδόσεις Καλλέντη: Ο Κήπος του Ασκληπιού\nΕπόμενο άρθροΠόνος στον αυχένα και Σιάτσου


Παυλιανισμός: Η Παγκόσμια Θρησκεία που ιδρύθηκε πριν δύο χιλιάδες χρόνια;\nΙανουαρίου 14, 2008\nΔιαβάζοντας διάφορα κείμενα από το φόρουμ του antidogma.gr, ξαναδιάβασα το ανατρεπτικότατο κείμενο «εναλλακτικής» (;) ιστορίας του Χριστιανισμού, του αγαπητού ArisSeirios (επισκεφτείτε το blog του).\nΚείμενα σαν και αυτό δεν πρέπει να χάνονται, ούτε να προσπερνιούνται στις συνήθως χαοτικές συζητήσεις ενός forum. Πρέπει να δημοσιεύονται σε όσο το δυνατόν περισσότερα μέσα, για να γίνονται γνωστές οι σοβαρές «εναλλακτικές» απόψεις που περιέχουν.\nΘα ήθελα πάρα πολύ να έχω τις γνώσεις και την επιστημονική κατάρτιση του ArisSeirios (είναι πτυχιούχος θεολόγος) για να αξιολογήσω αντικειμενικά και με τη δέουσα προσοχή το κείμενό αυτό (σίγουρα έχω ενστάσεις και απορίες για κάποια πράγματα, αλλά μπορούμε να τις δούμε αργότερα, στα σχόλια). Δεν κατέχω όμως τις εξειδικευμένες γνώσεις, για αυτό και αφήνω την αξιολόγηση και το σχολιασμό σε πιο ειδικούς από μένα.\nΈνας συγγραφέας (όπως μερικές φορές αυτοαποκαλούμαι) δεν είναι ένας άνθρωπος που μόνο παράγει κείμενα, αλλά που είναι και υποχρέωσή του να ανακαλύπτει και να προωθεί τις σημαντικές ιδέες και τα αξιόλογα κείμενα των άλλων!\nΣας καλώ λοιπόν να διαβάσετε προσεκτικά το κείμενο που ακολουθεί, και να το συζητήσετε όχι μόνο εδώ, αλλά και στο blog του ArisSeirios.\nΤον καλώ να αναρτήσει το κείμενό του στο blog του. Όταν το κάνει, θα αφαιρέσω το κείμενο από εδώ και θα κρατήσω μόνο την εισαγωγή και το link.\nΑς περάσουμε όμως στο τελείως ανατρεπτικό κείμενο του ArisSeirios:\nΗ συζήτηση για τον πραγματικό ιδρυτή και διαμορφωτή του χριστιανισμού δεν είναι καινούργια. Αντιθέτως έχει απασχολήσει θεολόγους, θρησκειολόγους, φιλοσόφους και ερευνητές σχεδόν από την εμφάνιση της νέας θρησκείας. Η Εκκλησία βεβαίως φρόντισε να καταστρέψει ή να ‘θάψει’ όλες τις σχετικές παλιές αμφισβητήσεις και ‘αιρετικές’ απόψεις γι’ αυτό και σήμερα είναι δύσκολο να εντοπιστούν, αυτό όμως δεν σημαίνει ότι δεν υπάρχουν. Είναι χαρακτηριστική δε η λυσσαλέα αντίδραση του Ιερατείου Ανατολής και Δύσης κάθε φορά που έρχεται στην επιφάνεια κάποιο αρχαίο χειρόγραφο που καταρρίπτει το δια των αιώνων διαμορφωμένο δόγμα του επίσημου χριστιανισμού.\nΣτις μέρες μας φυσικά είναι πολύ δύσκολο να φιμωθούν οι ελεύθερες και ανεξάρτητες φωνές γι’ αυτό όλο και περισσότεροι ανεξάρτητοι θεολόγοι, αλλά και μη προκατειλημμένοι ερευνητές εντοπίζουν και αναδεικνύουν τον ουσιαστικό ρόλο του Σαούλ-Παύλου στη διαμόρφωση αυτού που αποκαλούμε πλέον ‘χριστιανισμό’ ενώ αν θέλαμε να αποδώσουμε το δίκαιο θα ονομάζαμε ορθότερα ‘παυλισμό’ ή ‘παυλιανισμό’.\nΓια να καταλάβουμε όμως τη ‘συνεισφορά’ του πανούργου ραβίνου στην διαμόρφωση και κυρίως στην παγκόσμια εξάπλωση της νέας θρησκείας θα πρέπει να πάμε λίγα χρόνια πριν την (υποτιθέμενη) γέννηση του Ιησού και να εξετάσουμε τη θεολογική-φιλοσοφική καθώς και την πολιτική κατάσταση της ανατολικής λεκάνης της Μεσογείου.\nΒρισκόμαστε λοιπόν στην αρχή του τέλους της ρωμαϊκής κυριαρχίας. Η ρωμαϊκή δημοκρατία έχει οριστικά πεθάνει και το άταφο πτώμα της περιφέρεται στους λαούς του αναδυόμενου Imperium περισσότερο ως άλλοθι της κατοχής και λιγότερο ως ελπίδα αποκατάστασης ενός πολιτεύματος που αποδείχθηκε πολύ φιλελεύθερο για τις διεστραμμένες ορέξεις των Ρωμαίων εξουσιαστών.\nΟι λαοί της αυτοκρατορίας γογγύζουν κάτω από ένα ασφυκτικά καταπιεστικό καθεστώς που παράγει διαρκώς όλο και περισσότερη αδικία, φτώχεια, αναξιοπρέπεια, αμάθεια. Είναι φυσικό λοιπόν να στρέφονται προς το υπερβατικό, να ελπίζουν και να εύχονται τη λύτρωσή τους από υπερφυσικά όντα, παντοδύναμα, τα μόνα ικανά να αντιμετωπίσουν το τέρας της PaxRomana. Μέσα σ’ αυτό το περιβάλλον γεννιούνται νέοι θεοί, ανασταίνονται παλαιοί ή και ανακατεύονται πολλοί δημιουργώντας ένα νέο ισχυρότερο που συγκεντρώνει τις δυνάμεις όλων σε μια υπόσταση. Το φαινόμενο αυτό αποκαλείται θρησκευτικός συγκρητισμός και είναι πραγματικά πολύ έντονο τούτη την εποχή σ’ αυτό το παγκόσμιο χωνευτήρι της ανατολικής ρωμαϊκής αυτοκρατορίας. Οι Ρωμαίοι δεν ενδιαφέρονται για τις θρησκείες των υπόδουλων λαών. Απαιτούν μόνον ως ελάχιστο δείγμα ενότητας της αυτοκρατορίας την ταυτόχρονη με τις εθνικές θρησκείες λατρεία του εκάστοτε Ρωμαίου αυτοκράτορα ως Θεού. Φυσικά δεν είναι ψώνια. Δεν θεωρούν τον εαυτό τους πραγματικά θεό. Απλά χρησιμοποιούν αυτό το τέχνασμα για να κρατούν σε μια κοινή συνισταμένη τους εντελώς διαφορετικούς μεταξύ τους πολιτισμούς που διαφεντεύουν.\nΗ απαίτηση αυτή των κατακτητών δεν προβληματίζει σχεδόν κανέναν λαό. Με περισσή υποκρισία αποδίδουν τιμές θεού στον Ρωμαίο Καίσαρα κι έχουν το κεφάλι τους ήσυχο. Εκτός από τους Εβραίους. Παραδομένοι στον καταπιεστικό και αντιφυσικό μονοθεϊσμό του Αβραάμ, οι Εβραίοι αδυνατούν να αποδεχτούν αυτή τη ‘βλάσφημη’ απαίτηση των κατακτητών. Φυσικά το ιερατείο, αποτελούμενο από μορφωμένους και έξυπνους ανθρώπους δεν έχει πρόβλημα να υποκριθεί ότι συμμορφώνεται, αλλά ο απλός λαός βουτηγμένος μέσα στον φανατισμό και τη δεισιδαιμονία του γιαχβισμού νοιώθει να πνίγεται και αντιδρά. Αντιδρά δε προς δυο κατευθύνσεις. Είτε με τη δημιουργία επαναστατικών ομάδων, γνωστών ως ‘ζηλωτών’ οι οποίοι επιδίδονται σε ένα ιδιότυπο ανταρτοπόλεμο με τις ρωμαϊκές λεγεώνες, σε δολιοφθορές και δολοφονίες είτε με τον πιο παθητικό τρόπο του αναχωρητισμού, τη δημιουργία δηλαδή ευσεβιστικών, μοναστικών ταγμάτων, τα οποία αποσύρονται από τα κοινά, ζουν απομονωμένα μακριά από τις πόλεις και επιδίδονται στον ησυχασμό, στην εσωτερική καλλιέργεια, αλλά και στο κήρυγμα το οποίο περιλαμβάνει τόσο ηθικοθρησκευτικές προτροπές προς τους υπόλοιπους Εβραίους, όσο και σφοδρή αντιπαράθεση με το επίσημο ιερατείο που απεμπολεί τον μωσαϊκό νόμο και την αληθινή πίστη προς τον ένα και μοναδικό Θεό (Γιαχβέ) για να εξασφαλίσει εγκόσμιες εξουσίες, χρήμα και άνετη ζωή. Κυρίως τα έχουν με τους Φαρισαίους την κυρίαρχη την εποχή εκείνη ραβινική σχολή, την οποία κατηγορούν ότι κατήντησε τον μωσαϊκό νόμο νεκρό γράμμα αφού επικεντρώνεται στους τύπους και αδυνατεί ή καλύτερα αρνείται να προβάλλει το πνεύμα του.\nΗ κοινότητα των Εσσαίων είναι η πιο γνωστή τέτοια ομάδα αναχωρητών και ο χειρότερος εχθρός των Φαρισαίων.\nΜέσα από την περιγραφή των ευαγγελίων και άλλων πρωτοχριστιανικών κειμένων καθίσταται σαφές ότι ο Ιησούς (εννοώ ο φιλολογικός Ιησούς) υπήρξε μέλος της κοινότητας των Εσσαίων για πολλά χρόνια. Είναι δε αποδεδειγμένο ότι και ο Ιωάννης ο Βαπτιστής υπήρξε μέλος της κοινότητας πριν ακολουθήσει τον μοναχικό του δρόμο (ίσως και απεσταλμένος της ίδιας της κοινότητας για να προσηλυτίσει νέο κόσμο).\nΟ Ιησούς λοιπόν ξεκινάει την δράση του σταχυολογώντας μαθητές, δημιουργώντας δηλαδή γύρω του μια ομάδα ακολούθων, όπως έκαναν και οι Εσσαίοι, όπως ακριβώς έκανε και ο Ιωάννης. Οι μαθητές του ανήκουν και στις δυο κατηγορίες που αντιτίθενται στη ρωμαϊκή κατοχή και στο πουλημένο ιερατείο. Στρατολογεί Εσσαίους όπως ο Ανδρέας, ο Σίμων-Πέτρος, ο Ιάκωβος και ο Ιωάννης (μαθητές του Ιωάννη του Βαπτιστή) αλλά και ζηλωτές επαναστάτες όπως ο Ιούδας και ο Σίμων ο Κανανίτης. Η προσπάθειά του να ενώσει τις δυο συνιστώσες σ’ ένα κοινό μέτωπο είναι σαφής. Αυτό ακριβώς επεδίωκε και ο Ιωάννης ο Βαπτιστής. (Στην πραγματικότητα τα γεγονότα στους βίους των δυο ανδρών είναι τόσο πανομοιότυπα ώστε πολλοί φιλελεύθεροι θεολόγοι να έχουν υποστηρίξει ότι Ιησούς και Ιωάννης είναι το ίδιο πρόσωπο)\nΓυρίζει στις πόλεις της Παλαιστίνης και κηρύττει όχι την κατάλυση ή την πλήρωση του Νόμου όπως ανοήτως ισχυρίζονται κάποιοι σημερινοί χριστιανοί θεολόγοι, αλλά καταγγέλλει την αποστασία του Ιερατείου από την αληθινή πίστη στο Νόμο. ‘Ο Ιησούς, πράγματι, πουθενά δεν παρουσιάζεται επιτιμητής του Νόμου και των θρησκευτικών παραδόσεων του λαού. Αντίθετα, από τους Ευαγγελιστές προβάλλεται πάντοτε ως ένας καλός και ευσεβής Ιουδαίος, πιστός στο Νόμο και συνεπής ως προς τα θρησκευτικά του καθήκοντα.’ (Γεωργίου Πατρώνου, Η ιστορική πορεία του Ιησού, Δόμος 1992, σελ. 238)\nΚαταγγέλλει τους Φαρισαίους και καλεί τον λαό να επιστρέψει στους κόλπους του γιαχβισμού που οι προύχοντές του έχουν τόσο προδώσει. Η αντίσταση που κηρύττει ο Ιησούς δεν είναι θεωρητική κι εδώ διαφοροποιείται (ίσως όμως μόνον φαινομενικά) με τους Εσσαίους. Ο Ιησούς προτρέπει σε λαϊκή εξέγερση. Μιλάει για ‘πεινώντες’ που ήρθε η ώρα να χορτάσουν, για ‘διψώντες’ που είναι καιρός να ξεδιψάσουν, για ‘κλαίοντες’ τώρα που όμως θα γελάσουν τελευταίοι και καλύτερα. Διακηρύσσει ευθαρσώς ότι δεν ήλθε να βάλει ειρήνη, αλλά ‘μάχαιρα’ και εμφύλιο αλληλοσπαραγμό. Αυτό εξηγεί και το μένος του ιερατείου. Πιστεύει έστω κι ένας εχέφρων άνθρωπος ότι οι Φαρισαίοι θα κατεδίωκαν έναν άνθρωπο σαν τον Ιησού που θέλει να μας παρουσιάσει η Εκκλησία; Έναν άνθρωπο που θα κήρυττε στο πλήθος να γυρίζει το άλλο μάγουλο όταν τον ραπίζουν από το ένα; Που θα μετέθετε κάθε δικαίωση σε μιαν άλλη ζωή, σε μιαν άλλη αόριστη και μακρινή βασιλεία του Θεού; Τί πρόβλημα θα είχαν με έναν θρησκευόμενο ευσεβιστή που θα καλούσε τον λαό να μην δίνει σημασία στα βάσανα που αντιμετωπίζει εξ’ αιτίας των ρωμαίων κατακτητών και των ντόπιων αυλοκολάκων της εξουσίας διότι θα ανταμειφθεί για την υπομονή και την πίστη του στο βασίλειο των ουρανών; Έναν τέτοιον άνθρωπο θα έπρεπε να τον κάνουν άγαλμα οι πανούργοι εξουσιαστές και όχι να τον σταυρώσουν. Κι όμως. Σύμφωνα με τα ευαγγέλια κινείται εναντίον του όλο το σύστημα. Ρωμαίοι και αρχιερείς τον επικηρύσσουν τον συλλαμβάνουν και τον τιμωρούν όχι με λιθοβολισμό όπως θα ήταν η φυσική ποινή για έναν ασεβή Εβραίο, αλλά με σταύρωση, την ποινή δηλαδή που το ρωμαϊκό δίκαιο επεφύλασσε αποκλειστικά για τους στασιαστές!\nΑυτή εν συντομία είναι η διαδρομή του Ιησού, όπως μας την παρουσιάζουν τα καινοδιαθηκικά κείμενα. Θα μπορούσαμε να πούμε πολλά ακόμη για αυτή τη διαδρομή ξεκινώντας από το κατά πόσον υπήρξε καν, αλλά το θέμα μας είναι άλλο. Ο Παύλος.\nΜετά το θάνατο του Ιησού η ομάδα των μαθητών του περνάει πολύ δύσκολες ημέρες. Στιγματισμένοι, επικηρυγμένοι για επαναστατική δράση, εκτός νόμου κρύβονται σε γιάφκες, σε σπίτια γνωστών και φίλων και περιμένουν έντρομοι την ώρα της σύλληψης και της τιμωρίας. Η δήθεν θρησκευτική αίρεση είναι ανύπαρκτη. Υπάρχουν μόνον τρομοκρατημένοι επαναστάτες που έχασαν τον φυσικό τους ηγέτη και η κάποτε φιλόδοξη αποστολή τους έχει γίνει τώρα βρόχος που τους πνίγει. Οι Ρωμαίοι έχουν δώσει ρητές διαταγές στο ιερατείο να βρουν και να εξοντώσουν τους εναπομείναντες στασιαστές και οι Φαρισαίοι πρωταγωνιστούν σε αγριότητα εναντίον τους. Πιο άγριος και φανατισμένος ένας νεαρός φαρισαίος ραβίνος πρωτοστατεί στην ανακάλυψη και τιμωρία των παρανόμων. Ονομάζεται Σαούλ. Επί τρία και πλέον έτη μετά τον θάνατο του Ιησού ο Σαούλ κυνηγά ακούραστα τους μαθητές του κι έχει καταφέρει εναντίον τους συντριπτικά πλήγματα, όπως ο ίδιος ομολογεί.\nΜετά τον λιθοβολισμό από το οργισμένο πλήθος του Στέφανου, ελληνιστή οπαδού του Ιησού τον οποίο παρακολουθεί με κτηνώδη σαδισμό ο νεαρός φαρισαίος πηγαίνει στον αρχιερέα και του ζητά την άδεια να μεταβεί στη Δαμασκό για να εξοντώσει όσους στασιαστές είχαν καταφύγει εκεί. Είναι προφανές ότι στα Ιεροσόλυμα έχει εξαρθρωθεί πλέον ο σκληρός πυρήνας της ομάδας. Ο αρχιερέας υποτίθεται ότι του δίνει την άδεια και την ευλογία του και ο Παύλος αναχωρεί διψασμένος για αίμα. Και τότε συμβαίνει το...’θαύμα’. Το παραμύθι του θαύματος αποκαλύπτεται κι από την ίδια τη διήγησή του ανεκδιήγητου Λουκά:\nχωρίο α΄: ‘οι δε άνδρες οι συνοδεύοντες αυτώ ειστήκεσαν ενεοί, ακούοντες μεν της φωνής, μηδένα δε θεωρούντες’ Πράξεις κεφ. Θ, στιχ. 7\nχωρίο β΄: ‘οι δε συν εμοί όντες το μεν φως εθεάσαντο και έμφοβοι εγένοντο, την δε φωνήν ουκ ήκουσαν του λαλούντος μοι’ Πράξεις κεφ. ΚΒ΄, στιχ. 9\nΗ οραματική εμφάνιση του Ιησού στον Παύλο, η τύφλωση του τελευταίου και η θαυματουργική μεταστροφή του ήσαν οπωσδήποτε πολύ εντυπωσιακά για τους αφελείς και δεισιδαίμονες Ιουδαίους της εποχής. Φυσικά ποτέ δεν θα μάθουμε τί συζήτησαν ο Παύλος με τον Αρχιερέα, μπορούμε όμως να υποθέσουμε την νέα εντολή που το ιουδαϊκό ιερατείο του έδωσε και εγκαινίαζε μια νέα γραμμή, ένα πανούργο σχέδιο δια του οποίου ο ιουδαϊσμός θα κατόρθωνε να αλώσει τον ελληνισμό εκ των έσω. Το σχέδιο αυτό εξυπηρετούσε φυσικά και τα πρόσκαιρα σχέδια της ρωμαϊκής εξουσίας και γι’ αυτό είχε την απόλυτη στήριξη των αρχών όπως θα δούμε στη συνέχεια.\nΜε ένα νέο σχέδιο λοιπόν και με μια νέα προσωπικότητα ο Σαούλ παρουσιάζεται στους μέχρι πρότινος επικηρυγμένους. Τους αναλύει το παραμύθι της μεταστροφής του και αναλαμβάνει τον ‘ευαγγελισμό των εθνών’. Αυτό προκαλεί μεγάλη αναστάτωση και σύγχυση στον σκληρό πυρήνα των επαναστατών που φυσικά καμιά διάθεση δεν είχαν για τη δημιουργία μιας νέας θρησκείας αφού ήσαν απόλυτα πιστοί στην πατροπαράδοτη. Ο Παύλος παρ’ όλ’ αυτά με διάφορα μέσα επιτυγχάνει να χριστεί απόστολος και ακολουθεί μια εξόρμηση στα μέρη των εθνικών όπου επισκέπτεται τις κατά τόπους συναγωγές στρατολογώντας πιστά μέλη για την εφαρμογή των σχεδίων του. Συνεργοί του σ’ αυτό υπήρξαν πρωτίστως οι ελληνιστές Ιουδαίοι, αυτοί δηλαδή ακριβώς που αποτελούσαν έως πρότινος τον στόχο των Φαρισαίων και του ίδιου του Σαούλ. Όπως αναπάντεχα ομολογεί ο καθηγητής Βλ. Φειδάς στην ‘Εκκλησιαστική Ιστορία’ του (τόμος Α΄, σελ. 39) ‘ο λιθοβολισμός του Στεφάνου και ο διωγμός των ελληνιστών χριστιανών των Ιεροσολύμων υπήρξε η αφετηρία της διαδικασίας αποσυνδέσεως της χριστιανικής λατρείας από τον ιουδαϊκό Ναό και τους τύπους της ιουδαϊκής λατρείας’. Πάει, λοιπόν περίπατο κι εκείνο το εξόφθαλμα παρέμβλητο ‘πορευθέντες μαθητεύσατε πάντα τα έθνη’.\nΤο 49 μ.Χ. λαμβάνει χώρα η επεισοδιακή Αποστολική λεγόμενη Σύνοδος στα Ιεροσόλυμα. Ο Παύλος εμφανίζεται διεκδικώντας λίγο ως πολύ τον ρόλο του αρχηγού και συγκρούεται μετωπικά με τα παλιά μέλη. Ο Πέτρος φαίνεται να έχει αντιληφθεί πλέον το παιχνίδι του και δείχνει μάλλον συγκαταβατικός ή παραιτημένος,. Ο Ιάκωβος αντιδρά σφόδρα όπως και ο Ιωάννης. Η αφορμή έχει δοθεί από το θέμα που προκύπτει σχετικά με την περιτομή των εξ’ εθνικών χριστιανών. Ο Σαούλ αφήνει τους εθνικούς να εισέλθουν στην νέα θρησκεία χωρίς περιτομή κι αυτό ξεσηκώνει θύελλα αντιδράσεων από τους παραδοσιακούς Εβραίους της ομάδας του Ιησού. Μετά από επεισοδιακή συνέλευση οι μαθητές ‘πείθονται’ για την αναγκαιότητα παράβλεψης της περιτομής για να σώσουν όμως τα προσχήματα, κυριολεκτικά την τελευταία στιγμή θέτουν ως όρο την υποχρεωτική αποχή των εξ’ εθνικών προσήλυτων από τα ειδωλόθυτα. Ο Παύλος δέχεται τους όρους, στην πράξη όμως δεν τους εφαρμόζει ποτέ, και δεν αναφέρεται καθόλου σ’ αυτούς στις επιστολές του προς τους συνεργούς του. ‘Εν τούτοις στις Πράξεις (15,19) οι τεθέντες όροι θεωρούνται ότι αποφασίσθηκαν μετά την αποχώρηση των αποστόλων Παύλου και Βαρνάβα και κοινοποιήθηκαν σ’ αυτούς με επιστολή (Πραξ. 21,25). Ο Λουκάς συνδύασε τις δυο αποφάσεις σε μια ενιαία. Την υπόθεση αυτή δέχτηκε και ο Β. Στεφανίδης (Εκκλ. Ιστορία, 32-33)’ Βλ. Φειδάς (ό.π. σελ. 43) και λίγο πιο κάτω: ‘παραμένει δυσερμήνευτη η παρασιώπηση των όρων της κοινής αποφάσεως από τον απόστολο Παύλο στην προς Γαλάτας επιστολή (Γαλ. 2,9-10) και η αναφορά του μόνο στον όρο για οικονομική ενίσχυση, ο οποίος δεν συμπεριλαμβανόταν στην επίσημη απόφαση της Αποστολικής Συνόδου’. (Το τερπνόν μετά του ωφελίμου!)\nΤο σχέδιο έχει φτάσει σε οριακό σημείο. Οι απλοί Εβραίοι που δεν γνωρίζουν την σατανική ραδιουργία του ιερατείου τον κυνηγάνε σαν αιρετικό και προδότη του ιουδαϊσμού. Το ιερατείο δεν αντιδρά! Φανταστείτε ένα σημερινό πράκτορα μιας μυστικής υπηρεσίας που αυτομολεί προς τον εχθρό. Ποια μυστική υπηρεσία, ποιας χώρας δεν θα τον κυνηγήσει λυσσαλέα για να τον εξοντώσει; Κι όμως οι ραβίνοι της Ιερουσαλήμ όχι μόνον δεν τον διώκουν, όχι μόνον σιωπούν και τον προστατεύουν, αλλά ως εκ (νέου) θαύματος σταματούν και οι διωγμοί εναντίον των στασιαστών. Κι όταν το ιερατείο δεν μπορεί πλέον να τον προστατεύσει από την οργή των μη μυημένων ευσεβών Ιουδαίων, τότε αναλαμβάνει η Ρώμη! : ‘πολλής δε γενομένης στάσεως επιβληθείς ο χιλίαρχος μη διασπασθή (=λυντσαριστεί) Παύλος υπ’ αυτών (δηλ. των Σαδδουκαίων), εκέλευσε το στράτευμα καταβήναι και αρπάσαι αυτόν εκ μέσου αυτών άγει ντε εις την παρεμβολήν (=στρατόπεδο)’ Πράξεις κεφ. ΚΓ΄, στιχ. 10.\nΟρθώς σημειώνει η Λιλή Ζωγράφου: ‘τον Ιησού τον συλλαμβάνει η αστυνομία του Ιερατείου, τον καταδικάζει σε πέντε λεπτά, τον οδηγεί αμέσως στον Ρωμαίο προκουράτορα Πιλάτο, που ενδίδει στην πίεση του «οργισμένου πλήθους» και τον καταδικάζει σε θάνατο. Η όλη διαδικασία, μαζί με την εκτέλεση – σταύρωση, παίρνει 36 ώρες. Στον Παύλο, τον «Απόστολο Του», γίνονται σημεία και τέρατα: Οι Ζηλωτές ζητούν τον Παύλο να τον λιντσάρουν. Αλλά και οι Σαδδουκαίοι…’ και διασώζεται από την παρέμβαση της ίδιας της αυτοκρατορίας! (Λιλή Ζωγράφου, Αντιγνώση, εκδόσεις Αλεξάνδρεια 1974, σελ. 170-171). Τα ίδια συμβαίνουν κι αργότερα όταν τον διασώζει ο προκουράτορας Φήλιξ! Και πάλι στην Έφεσο, και πάλι στη Ρώμη!\nΣτα κείμενα εμφανίζεται ως Ρωμαίος πολίτης κάτι που δεν υπήρξε ποτέ. ‘Ο Βολταίρος στο φιλοσοφικό του λεξικό το θεωρεί αδύνατο να υπήρξε ο Παύλος Ρωμαίος πολίτης. Η Ταρσός, εξηγεί, δεν έγινε ρωμαϊκή επαρχία παρά εκατό χρόνια μετά τον Παύλο. Πως θα γινόταν αυτός Ρωμαίος πολίτης;’ (Λ. Ζωγράφου, ό.π., σελ. 176)\nΚι όμως η ρωμαϊκή εξουσία του συμπεριφέρεται σαν σε ρωμαίο πολίτη. Τον διασώζει πλειστάκις από το μαινόμενο πλήθος και τον φυλακίζει δήθεν ενώ στην πραγματικότητα του προσφέρει άσυλο και χρόνο για να σπείρει τη διδασκαλία του. Σε συνεργασία με τον ‘φίλο’ του Σενέκα οργανώνουν τη μεγάλη συνομωσία κατά του Νέρωνα.\nΟ νεαρός αυτοκράτορας είναι πολύ νέος, πολύ ρομαντικός, πολύ φιλέλλην, πολύ ακατάλληλος για τα συμφέροντα του φεουδαρχικού συστήματος που μόλις αρχίζει να παγιώνεται στην επικράτεια της αυτοκρατορίας.\nΗ Ρώμη καίγεται και οι οπαδοί του Παύλου διασπείρουν τη φήμη ότι ο αυτοκράτορας είναι εμπρηστής. Σενάριο εντελώς ηλίθιο για να πιάσει (ποιος αρχηγός κράτους θα έκαιγε την επικράτειά του;) και όντως δεν πιάνει. Όλοι κατηγορούν την αίρεση των Ναζωραίων-χριστιανών και εξαπολύεται διωγμός, Ο Παύλος και οι σκοτεινοί σχεδιασμοί του έχουν ως αποτέλεσμα τον θάνατο πολλών αθώων αγνών ιδεολόγων. Λίγο τον απασχολεί…Ο ίδιος διαφεύγει και πάλι και εξαφανίζεται από το προσκήνιο. Καμιά επίσημη μαρτυρία για το τι απέγινε μετά τα δυο χρόνια της ιδιότυπης ‘φυλάκισής’ του στη Ρώμη. Πλήρης εξαφάνιση!\nΟ Παύλος είναι έξυπνος. Γνωρίζει ότι σύντομα θα αρχίσουν οι αμφισβητήσεις, οι αντιρρήσεις, οι αιρέσεις. Πρώτο του μέλημα είναι η οργάνωση ενός δογματικού πυρήνα οπαδών του που θα ακολουθεί, θα διδάσκει και –εν ανάγκη- θα επιβάλλει δια της βίας τις δικές του ιδέες. Εγκαθιστά παντού δικούς του ανθρώπους ως επισκόπους (δηλαδή επιτηρητές της αυθεντικής εφαρμογής των απόψεών του) και τους εφοδιάζει με επιστολές που διασαφηνίζουν το δόγμα. Όποιος αντιδρά, όποιος έχει αντίθετη γνώμη απομακρύνεται, αποκόπτεται από την ‘κοινωνία’, ουσιαστικά δηλαδή παραδίδεται στους διώκτες του προς εξόντωση.\nΟ Παύλος και οι συνεργοί του δουλεύουν συστηματικά. Πρώτος στόχος η πλήρης ανατροπή των διδασκαλιών του Ιησού ή της ομάδας που εφηύρε τον Ιησού. Έτσι η κοινωνική δικαιοσύνη αντικαθίσταται από τη δικαιοσύνη των ουρανών. Οι δούλοι οφείλουν σεβασμό στους κυρίους τους για να μη βλασφημείται το… ‘όνομα του Κυρίου’. Και όλοι μαζί, δούλοι κι ελεύθεροι είναι απλά και μόνο ‘δούλοι του Θεού’ (Ρωμ. ΣΤ΄, 18-22, Κορ. ΣΤ,΄19-20, Ρωμ. Ζ΄, 22-23) για να καθηλώσουμε και τους άτιμους τους Έλληνες που δεν σκύβουν κεφάλι. Οι γυναίκες είναι βδελυρά όντα και καλύτερα κανείς να μη νυμφεύεται, αλλά επειδή υπάρχουν και ‘ανάγκες’ επιτρέπει κατά παραχώρηση την ‘χρήση’ τους δια πορνείαν! Κανείς δεν πρέπει να πολεμά τη ρωμαϊκή εξουσία διότι άλλη η βασιλεία του Καίσαρα κι άλλη του Θεού. Η φιλοσοφία είναι καταστροφική, αφού βάζει το μυαλό σε λειτουργία, γι’ αυτό κι απαγορεύεται δια ροπάλου κι αποτελεί κατά τον ευφυή ραβίνο ‘μωρία’. Τέλος η δεύτερη παρουσία του Κυρίου, δηλαδή η μεγάλη ώρα της επανάστασης, μετατίθεται χρονικά στο απώτερο μέλλον. Ενώ ο Ιησούς υποσχόταν ότι δεν θα παρέλθει η παρούσα γενιά προτού εκπληρωθούν οι υποσχέσεις του, ο Παύλος διαβεβαιώνει ότι θα αργήσει πολύ εκείνη η ώρα και συνιστά υπομονή κι εγκαρτέρηση.\nΟργανώνει το δίκτυό του και στελεχώνει τις εκκλησίες με τυφλά εκτελεστικά του όργανα. Ο φίλος και ‘συνεργός’ (βλ. Γ. Πατρώνου, Προλεγόμενα στην έρευνα των Πράξεων, εκδ. Πουρνάρα 1993, σελ. 174) του Λουκάς αναλαμβάνει να συγγράψει τα γεγονότα όπως θα έπρεπε να είναι, σύμφωνα με τις προτιμήσεις του ιερατείου και να κατοχυρώσει την παύλεια διδασκαλία ως δόγμα καθολικά αποδεκτό.\nΟι αυθεντικοί μαθητές βράζουν αλλά τα χέρια τους είναι δεμένα. Ο Πέτρος συλλαμβάνεται και εκτελείται στη Ρώμη, ο Ιάκωβος δολοφονείται (σύμφωνα με το χωρίο Πραξ. 12,2 ο Ιάκωβος δολοφονήθηκε προ του 44 μ.Χ., δηλαδή προ της Αποστολικής Συνόδου στην οποία ο συγγραφέας του ίδιου έργου υποστηρίζει ότι μετείχε!) και ο Ιωάννης εξορίζεται σ’ ένα ξερονήσι όπου εντός παραληρημάτων συγγράφει δυσοίωνα και φρικιαστικά βιβλία απόλυτης απόγνωσης.\nΟ παυλιανισμός έχει επικρατήσει. Ο Παύλος φροντίζει να μη χαθούν μαζί του όλα όσα έχει κάνει για την επικράτηση του ιουδαϊσμού παγκοσμίως. Διορίζει συνεχιστές του, ουσιαστικά είναι ο εφευρέτης του επισκοπικού θεσμού, δηλαδή της αδιαφανούς συνεχίσεως του σκοτεινού έργου του από μια αφοσιωμένη μυημένη ομάδα πιστών κατά τα πρότυπα του μασονισμού.\nΈκτοτε κάθε εκκλησιαστικός άνδρας που ξεφεύγει από την παύλεια παράδοση κατηγορείται ως αιρετικός και διώκεται απηνώς από το επίσημο ιερατείο.\nΔιαμορφώνεται στη βάσει του παύλειου δόγματος ο κανόνας της ΚΔ. Όσα κείμενα δεν συμφωνούν με το δόγμα αυτό εξοστρακίζονται, καταστρέφονται, αποσιωπούνται. Όσα εγκρίνονται υφίστανται εξονυχιστικό έλεγχο και εξόφθαλμες αλλοιώσεις. Η ΚΔ αποτελείται σε ποσοστό μεγαλύτερο του 50% από τις επιστολές του Παύλου και τα έργα του πιστού του συνεργού Λουκά. Η αποκάλυψη του Ιωάννη το μόνον έργο της ΚΔ καθώς φαίνεται που πραγματικά ανήκει στον γνωστό μαθητή του Χριστού, απορρίπτεται από τον αρχικό κανόνα και μόνον πολύ αργότερα αναγνωρίζεται από την εκκλησία, ωστόσο ακόμη και σήμερα αντιμετωπίζεται με μεγάλη επιφύλαξη και διφορούμενη κριτική.\nΤην όχι απλώς αποφασιστική, αλλά αποκλειστική συμβολή του Παύλου στη διαμόρφωση της χριστιανικής θρησκείας καθιστούν σαφέστερη τα περισσότερα γνωστικά κείμενα του τέλους του α΄ και του β΄ αιώνα μ.Χ., όπου αναγνωρίζεται η ηγετική φυσιογνωμία του. Στο σύστημα του Μαρκίωνα π.χ. οι επιστολές του αποστόλου Παύλου και η επιτομή του ευαγγελίου του Λουκά έχουν απόλυτο κύρος και αυθεντία. Η ηγετική αυτή θέση του Παύλου διατηρήθηκε δια μέσου των αιώνων και είναι χαρακτηριστικό ότι τον 6ο και 7ο αιώνα μ.Χ. εμφανίστηκε η αίρεση των Παυλικιανών, μια συγκρητιστική σύνθεση των στοιχείων του Γνωστικισμού και του Μανιχαϊσμού των πρώτων αιώνων. Οι Παυλικιανοί θεωρούσαν τον απόστολο Παύλο ‘ως τον κατ’ εξοχήν διδάσκαλό τους και έτρεφαν απόλυτο σεβασμό προς το πρόσωπό του’ (Βλ. Φειδά, Εκκλ. Ιστορία τ. Α΄, σελ. 767).\nΤο γεγονός είναι ότι την εποχή εκείνη, στην σχετικά ασήμαντη για την αχανή αυτοκρατορία περιοχή της Παλαιστίνης, συνελήφθη και εξετελέσθη (με εκτελεστικό όργανο τον Σαούλ – Παύλο) το μεγαλύτερο έγκλημα στην Ιστορία όλων των εποχών. Τέθηκαν τα θεμέλια του θριάμβου του δογματισμού και του σκοταδισμού εις βάρος της ελευθερίας του Πνεύματος: ‘ο ιουδαϊσμός είναι αποφασισμένος να ξεριζώσει τον ελληνικό πολιτισμό και μαζί του τον κίνδυνο που απειλεί την ύπαρξή του πολύπλευρα. Να τον ξεριζώσει στην κυριολεξία. Γι’ αυτό και ο Παύλος θα φανεί τόσο ελαστικός στο τόσο ουσιαστικό θέμα της περιτομής. Και δε θα υποχωρήσει πουθενά, προκειμένου να εισδύσει στο μυαλό και τις συνειδήσεις των λαών. Δεν επρόκειτο, όπως ισχυρίστηκαν πολλοί, για έναν νεωτεριστή και αναμορφωτή. Ο Παύλος δεν άλλαξε ούτε μια οξεία από τον απολιθωμένο Μωσαϊκό Νόμο.’ (Λ. Ζωγράφου, Αντιγνώση , σελ. 220). Αυτόν τον Μωσαϊκό Νόμο εστάλη να διδάξει στα έθνη, ο Παύλος. Όχι φυσικά από θρησκευτικό φανατισμό, αλλά από την αστείρευτη δίψα του ιουδαϊκού ιερατείου για Εξουσία και όλα τα παρεπόμενα της.\nΤο κωμικοτραγικό είναι ότι στο αρχικό κήρυγμα του Ιησού –φανταστικό ή πραγματικό δεν έχει σημασία- υπάρχει η δραματική προειδοποίηση, την οποία οι λογοκριτές δεν θεώρησαν επικίνδυνη ώστε να την απαλείψουν: ‘φυλαχθείτε από τους ψευδοπροφήτες και κείνους που θα παρουσιαστούν τάχα από μέρους μου’. Δυστυχώς μια θράκα ημιμαθών και προκατειλημμένων ανθρώπων δεν στάθηκε ικανή να αντιληφθεί τη συμβουλή αυτή και να προφυλάξει την ανθρωπότητα από τη μεγάλη παγίδα. Τα υπόλοιπα αποτελούν απλά Ιστορία…\nΛιλή Ζωγράφου, Αντιγνώση, ΑΛΕΞΑΝΔΡΕΙΑ 1974\nΒλάσσιου Φειδά, Εκκλησιατική Ιστορία τ. Α΄, Αθήνα 1992\nΓ. Πατρώνου, Προλεγόμενα στην έρευνα των Πράξεων, ΕΚΔΟΣΕΙΣ Π. ΠΟΥΡΝΑΡΑ 1993\nΓ. Πστρώνου, Η ιστορική πορεία του Ιησού, ΔΟΜΟΣ 1992\nΓ. Γαλίτη, Ιστορία εποχής της Καινής Διαθήκης, ΕΚΔΟΣΕΙΣ Π. ΠΟΥΡΝΑΡΑ, 1991\nΣ. Αγουρίδου, Εισαγωγή εις την Καινήν Διαθήκην, ΓΡΗΓΟΡΗ, γ΄έκδοση 1991\nΓ. Γαλίτη, Ερμηνευτικά της Καινής Διαθήκης, ΕΚΔΟΣΕΙΣ Π. ΠΟΥΡΝΑΡΑ, 1993\nΠ. Τρεμπέλα, Η Καινή Διαθήκη (μετά συντόμου ερμηνείας), ΣΩΤΗΡ, 1978\n(Σημ.: Πολλά στοιχεία αντλήθηκαν από την εν εξελίξει έρευνα μου, που αποσκοπεί στην τελική συγγραφή μιας αληθινής Εκκλησιαστικής Ιστορίας)\nιστορία Μυστήρια παγκόσμια θέματα Πολιτική memes\nSTEFANOS 14 Ιανουαρίου 2008 - 2:26 μ.μ.\nΩραίος θεολόγος!Άθεος θεολόγος!Υποτίθεται ότι αυτός ο άνθρωπος διδάσκει τα παιδιά μας τη χριστιανική Αλήθεια!Ελπίζω να ανήκει στους αδιόριστους. Προφανώς βρέθηκε τυχαία στη θεολογική σχολή του Α.Π.Θ., λόγω μηχανογραφικού,και επειδή δεν μπορούσε να σπουδάσει κάτι άλλο, σπούδασε θεολογία. Οι απόψεις αυτές είναι του 19ου αιώνα(Αυστριακών και Γερμανών θεολόγων τύπου)και έχουν καταρριφθεί(Π. Μετταληνός)\nstefanos 14 Ιανουαρίου 2008 - 2:36 μ.μ.\nΚαι κάτι άλλο. Γιατί ο Παύλος κυνηγήθηκε τόσο πολύ από τους εβραίους απ΄όπου κι αν περνούσε(Δαμασκός, Ιεροσόλυμα,Ελλάδα,Ιταλία)αφού υποτίθεται δούλευε για τον εβραϊσμό? Δεν ήμαστε καλά μου φαίνεται...\nLuxus 14 Ιανουαρίου 2008 - 3:14 μ.μ.\nΗ δική μου απορία είναι για το «σχέδιο» που σύμφωνα με τον ArisSeirios κινούσε ο Παύλος. Ποιο ακριβώς ήταν αυτό;\n(Το σχολιάζω, γιατί αδυνατώ να πιστέψω ότι ακόμη και σήμερα μπορεί να γίνει μια συνωμοσία τόσο μεγάλης έκτασης η οποία να έχει τόσο περίπλοκες λογικές που να τη στηρίζουν. Κοινωνική και θρησκευτική Μηχανική πριν 2000 χρόνια;)\nΜια άποψη που έχω διαβάσει και μου φαίνεται ότι απαντάει σ' αυτό το ερώτημα, είναι η άποψη που παρουσιάζει ο μεγαλοφυής Howard Bloom στο βιβλίο του Lucifer Principle (στο οποίο εντοπίζει τους μηχανισμούς της ιστορίας μέσα από τη μελέτη της εξελικτικής ψυχολογίας και της γενετικής), ότι ο Χριστιανισμός ήταν μια απλή ιουδαϊκή αίρεση (ίσως με έντονες ζηλωτικές τάσεις) η οποία ήταν καθαρά "εθνική" μέχρι τον Παύλο, αυτός όμως είχε την πρωτοφανή στην Ιστορία ιδέα να αφαιρέσει τον"εθνικό" περιορισμό της αίρεσης αυτής και να την κάνει προσβάσιμη -και μεταδόσιμη ως meme- σε όλα τα έθνη.\nΜέχρι τότε όλες οι θρησκείες ήταν όντως εθνολογικά περιορισμένες, με άλλα λόγια ήταν ένα πακέτο 2 σε 1, εθνικισμός και μεταφυσική μαζί. (Αν είναι έτσι, τότε ο "ανθρωπισμός" του Χριστιανισμού, το "είμαστε όλοι αδέλφια", είναι στην πραγματικότητα υποπαράγωγο της ...διαφημιστικής καμπάνιας του!)\nΌλα αυτά βέβαια συνέβησαν ημι-συνειδητά, ημι-ασυναίσθητα, σύμφωνα με τον Howard Bloom, ήταν μια λειτουργία περισσότερο εξέλιξης ενός διανοητικού ιού, πάρα ένα σενάριο Κοινωνική Μηχανικής απίστευτα υψηλού επιπέδου...\nLuxus 14 Ιανουαρίου 2008 - 3:27 μ.μ.\nΈτσι εξηγείται και αυτό το μίσος των Εβραίων απέναντι στον Παύλο, που αναφέρει ο φίλος Στέφανος. Τον έβλεπαν ως επικίνδυνο νεωτεριστή που μόλυνε την εθνική τους θρησκεία. Ήταν λογικό να τον απεχθάνονται (και αυτοί δεν το έκαναν τελείως συνειδητά, απλώς ήταν δέσμιοι του παλιού meme που ήταν ταυτόχρονα εθνικό και θρησκευτικό).\nΈχει ενδιαφέρον πάντων να παρατηρήσουμε ότι αν δεχτούμε την ύπαρξη των νοητικών ιών (memes) αρχίζουμε να φτάνουμε σε λογικές και συμπεράσματα που ξεφεύγουν από τον παραδοσιακό υλιστικό "ορθολογισμό".\nΗ δική μου πάντως πάγια θέση είναι ότι ΔΕΝ ευθύνονται μόνο τα οικονομικά και πολιτικά συμφέροντα για τις εξελίξεις της Ιστορίας, αλλά και πολλές "αόρατες" δυνάμεις που έχουν να κάνουν με άγνωστες βιολογικές τάσεις, ψυχολογία του όχλου, μαθηματικές δομές της κοινωνίας και τις επικοινωνίας κλπ.\nΜπορεί σήμερα όλα αυτά να τα αντιμετωπίζουμε κάπως "ελαφρά τη καρδία", αλλά νομίζω ότι ένας διανοούμενος του χθες δικαιολογείται να νιώθει δέος και θαυμασμό για τους άγνωστους αυτούς μηχανισμούς και να θεωρεί ότι κάτι "μεταφυσικό" λειτουργούσε πίσω από όλα αυτά. Σκεφτείτε π.χ. τον Παύλο όταν άρχισε να συνειδητοποιεί την τεράστια απήχηση των νέων θρησκευτικών διδαγμάτων που έτυχε να μεταφέρει, ίσως μάλιστα χωρίς να καταλαβαίνει γιατί αυτά είχαν τόσο μεγάλη απήχηση. Ίσως κάπως έτσι "είδε το φως"...\nΠάντως συμφωνώ απόλυτα με τον ArisSeirios ότι η πλέον κομβική και μυστηριώδης φιγούρα πίσω από τον Χριστιανισμό, είναι ο Παύλος. Σ' αυτό το συμπέρασμα έχω καταλήξει και εγώ εδώ και πάρα πολλά χρόνια...\nΑνώνυμος 15 Ιανουαρίου 2008 - 12:14 π.μ.\nΌτι ο φίλος θα πρέπει να διαβάσει, λίγο φρέσκια "Ιστορία των χρόνων του Ιησού", να δει πιο κριτικά, όχι "αντιστασιακά" την κριτική των πηγών και των παραδόσεων της Κ.Δ. είναι αλήθεια.\nΑλλά στέφανος, γιατί αν κάτι δεν σ' αρέσει να τα βάλεις με το μηχανογραφικό κτλ.\nΔηλαδή αποκλείεις ένας που ψάχνεται να θέλει να μάθει τι λέει και η θεολο΄γία;\nΑνώνυμος 15 Ιανουαρίου 2008 - 12:21 π.μ.\nΕπίσης σε αυτό που λέει ο Λούξους, να σημειώσω, ότι ασφαλώς και οφείλονται πολλά στον Παύλο, για την ιδέα ότι οι Χριστιανοί είναι το κάτι ριζικά καινούργιο. Υπάρχει δεν υπάρχει Χριστός, είναι δεν είναι Θεός ο Ιησούς.\nΑπό την άλλη, ο Πάυλος υπηρέτησε την ανάγκη της εποχής του, που υπηρέτησε πιο μπροστά η Ιεροσολυμίτικη Εκκλησία, που υπηρέτησαν πιο μπροστά και άλλοι και άλλοι και βέβαια αυτός που είχε την Ικανότητα, ή την εξυπνάδα (διελέχτε)να πει ότι ο "Πάσχων Δούλος του Κυρίου" (Ησαίας) ήρθε.\nΛέω την ικανότητα ή την εξυπνάδα, γιατί εδώ μόνο είναι η θρησκευτική χροιά. Τα άλλα είναι Ιστορία.\nΑνώνυμος 15 Ιανουαρίου 2008 - 12:23 π.μ.\nστο τι θα διαλέξεις θρησκευτική χροιά\nΙκανότητα λόγω φύσης\nΣτέφανος 15 Ιανουαρίου 2008 - 10:32 π.μ.\nΟι απόψεις του Αri Seiriou και κατ΄επέκταση της Λιλής Ζωγράφου παραπέμπουν ευθέως στον αντιχριστιανό μυθοπλάστη, διάσημο τέκτονα και ροδόσταυρο Robert Ambelain και το βιβλίο του "Παύλος , η μυστική ζωή του" που κυκλοφόρησε τη δεκαετία του ΄70 και στην Ελλάδα. Στο βιβλίο αυτό έχει απαντήσει ο Σπ. Φίλος με δικό του που έχει τίτλο "Παύλος η Απάντηση στον R. Ambelain"\nσυριανός ναύτης 15 Ιανουαρίου 2008 - 10:47 π.μ.\nΘΑ ΣΥΜΦΩΝΗΣΩ ΜΕ ΤΟΝ STEFANO. ΑΝ Ο ΑΝΘΡΩΠΟΣ ΑΥΤΟΣ ΔΙΔΑΣΚΕΙ ΑΥΤΑ ΤΑ ΠΡΑΓΜΑΤΑ ΣΕ ΓΥΜΝΑΣΙΑ-ΛΥΚΕΙΑ,ΤΟΤΕ ΕΞΗΓΟΥΝΤΑΙ ΠΟΛΛΑ ΓΙΑ ΤΗΝ ΑΝΤΙΘΡΗΣΚΕΥΤΙΚΟΤΗΤΑ ΠΟΛΛΩΝ ΝΕΩΝ ΑΝΘΡΩΠΩΝ ΗΛΙΚΙΑΣ 15-18.ΦΑΝΤΑΣΤΕΙΤΕ ΕΝΑΝ ΚΛΗΡΙΚΟ ΤΗΝ ΩΡΑ ΤΟΥ ΚΗΡΥΓΜΑΤΟΣ ΝΑ ΛΕΕΙ ΤΑ ΙΔΙΑ ΛΟΓΙΑ ΜΠΡΟΣΤΑ ΣΤΟ ΕΜΒΡΟΝΤΗΤΟ ΕΚΚΛΗΣΙΑΣΜΑ. ΤΗΝ ΕΠΟΜΕΝΗ ΩΡΑ ΚΙΟΛΑΣ ΔΕΝ ΘΑ ΗΤΑΝ ΣΤΗ ΘΕΣΗ ΤΟΥ. ΑΥΤΟΣ Ο ΘΕΟΛΟΓΟΣ ΕΝΔΕΧΟΜΕΝΩΣ ΝΑ ΛΕΕΙ ΤΙΣ ΑΠΟΨΕΙΣ ΑΥΤΕΣ ΣΤΑ ΠΑΙΔΙΑ ΠΟΛΛΑ ΧΡΟΝΙΑ ΚΑΙ ΚΑΝΕΙΣ ΔΕΝ ΤΟΝ ΕΛΕΓΧΕΙ. ΦΑΝΤΑΣΤΕΙΤΕ ΤΙ ΖΗΜΙΑ ΕΧΕΙ ΚΑΝΕΙ ΣΤΑ ΝΕΑ ΠΑΙΔΙΑ(ΓΙΑΤΙ ΦΥΣΙΚΑ ΟΛΕΣ ΑΥΤΕΣ ΟΙ ΑΠΟΨΕΙΣ ΔΕΝ ΜΠΟΡΟΥΝ ΝΑ ΑΠΟΔΕΙΧΘΟΥΝ ΕΤΣΙ?)ΕΙΝΑΙ ΠΡΟΦΑΝΕΣ ΟΤΙ Η ΕΚΠΑΙΔΕΥΣΗ ΕΧΕΙ ΑΛΩΘΕΙ ΕΚ ΤΩΝ ΕΣΩ..\nΑνώνυμος 20 Μαρτίου 2013 - 4:53 π.μ.\nOso den mporoun na apodeix8oun k polles alles apopseis..\nΑνώνυμος 16 Ιανουαρίου 2008 - 2:35 μ.μ.\nΟ ARIS SEIRIOS ΕΙΝΑΙ ΕΝΑΣ ΝΕΟΠΑΓΑΝΙΣΤΗΣ ΠΟΥ ΜΙΣΕΙ ΤΟ ΧΡΙΣΤΟ ΚΑΙ ΤΗΝ ΕΚΚΛΗΣΙΑ ΤΟΥ ΜΟΛΟΝΟΤΙ ΣΠΟΥΔΑΣΕ ΘΕΟΛΟΓΙΑ ΣΤΟ ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ. ΕΓΩ ΤΟΝ ΡΩΤΑΩ : ΑΥΤΕΣ ΤΙΣ ΑΝΙΣΤΟΡΗΤΕΣ ΑΝΟΗΣΙΕΣ ΠΟΥ ΑΝΑΜΑΣΑΕΙ ΑΠΟ ΑΛΛΟΣ ΣΥΓΓΡΑΦΕΙΣ(ΖΩΓΡΑΦΟΥ) ΤΙΣ ΕΜΑΘΕ ΣΤΙΣ ΠΑΡΑΔΟΣΕΙΣ ΣΤΑ ΕΔΡΑΝΑ ΤΗΣ ΘΕΟΛΟΓΙΚΗΣ ΣΧΟΛΗΣ ΑΠΟ ΤΟΥΣ ΚΑΘΗΓΗΤΕΣ ΚΑΡΑΒΙΔΟΠΟΥΛΟ Ι. ΚΑΙ ΓΑΛΑΝΗ Λ.? ΑΝ ΟΧΙ ΤΙ ΣΤΟ ΚΑΛΟ ΕΚΑΝΕ ΕΚΕΙ 4 ΧΡΟΝΙΑ ΚΑΙ ΣΠΑΤΑΛΗΣΕ ΤΟ ΧΡΟΝΟ ΤΟΥ? ΕΝΑΣ ΑΝΘΡΩΠΟΣ ΜΕ ΤΕΤΟΙΕΣ ΑΠΟΨΕΙΣ ΓΙΑ ΤΗΝ ΟΡΘΟΔΟΞΙΑ ΚΑΙ ΤΟΝ ΠΑΥΛΟ ΠΕΡΑΣΕ ΜΕ ΕΠΙΤΥΧΙΑ ΤΑ ΜΑΘΗΜΑΤΑ ΤΗΣ ΣΧΟΛΗΣ ΘΕΟΛΟΓΙΑΣ? Ω, ΤΗΣ ΥΠΟΚΡΙΣΙΑΣ ΤΟΥ ΑΝΘΡΩΠΟΥ....\nΑνώνυμος 16 Ιανουαρίου 2008 - 2:43 μ.μ.\no Aris Seirios είναι ένας χυδαίος υβριστής του Χριστιανισμού λασπολόγος(τον ονομάζει σε παλαιότερο post του "ιουδαιοχριστιανικό μικρόβιο") ισάξιος στην παραπλάνηση και στην ψευδολογία με τον Καλόπουλο,τον Ρασσιά,το Ρούσσο και τα άλλα "μπουμπούκια" του νεοπαγανισμού.\nAris Seirios 16 Ιανουαρίου 2008 - 10:08 μ.μ.\nΚατ’ αρχάς θα ήθελα να ευχαριστήσω τον φίλο Luxus για την τιμή που μου έκανε να συμπεριλάβει στο blog του το κείμενό μου. Οι αντιδράσεις που προκάλεσε με πείθουν ακόμη περισσότερο και μ’ ενισχύουν στην πολύ κοπιαστική –είναι αλήθεια- προσπάθειά μου για την κατάρτιση μιας νέας, φιλελεύθερης Εκκλησιαστικής Ιστορίας, απαλλαγμένης από δογματισμούς και προκαταλήψεις, Αγκυλώσεις και αφορισμούς.\nΕν συνεχεία, ήθελα να καθησυχάσω του φίλους θιγμένους....’ιουδαιοχριστιανούς-Έλληνες’ ότι δεν διδάσκω στην δημόσια εκπαίδευση ακριβώς διότι αρνούμαι να προσηλυτίζω τα παιδιά μας, έχω κι εγώ παιδί βλέπετε, στον σκοταδισμό και τον φανατισμό.\nΗ φοίτησή μου στη θεολογική σχολή (όχι του ΑΠΘ, αλλά του ΕΚΠΑ) δεν οφείλεται σε κάποιο ατυχήσαν μηχανογραφικό, αλλά σε επιλογή δική μου, καθώς οι μόνες δυο σχολές που δήλωσα ήταν η Φιλοσοφική και η Θεολογία Αθηνών, θεωρώντας ότι και στις δυο σχολές θα μπορούσα να ασχοληθώ με αυτά ακριβώς τα θέματα που πάντα μ’ ενδιέφεραν και πραγματικά δεν λάθεψα.\nΤώρα το πώς αποφοίτησα και μάλιστα αριστούχος είναι πράγματι δύσκολο να γίνει αντιληπτό από ανθρώπους που υποστηρίζουν ότι μόνον οι χριστιανοί έχουν δικαίωμα να σπουδάζουν θεολογία, λες και η θεολογία είναι τσιφλίκι του χριστιανισμού και όλοι οι άλλοι είναι απλά άπιστοι που πρέπει ή να εκχριστιανιστούν ή να εκλείψουν (μεσαιωνική άποψη που ακόμη θαυμάζεται σε αυτή τη μικρή –μα πολύ μικρή- γωνιά του κόσμου, που υποτίθεται ότι γέννησε τη δημοκρατία, το ελεύθερο πνεύμα και τον διάλογο).\nΦυσικά ως γνήσιος ερευνητής και μη πιστός οποιασδήποτε θρησκείας, ιδεολογίας και οποιουδήποτε –ισμού (πολλώ δε μάλλον του ‘νεοπαγανισμού), θα μ’ ενδιέφερε ιδιαιτέρως να διαβάσω την ‘φρέσκια Ιστορία των χρόνων του Ιησού’ αν αυτό δεν σημαίνει την φρέσκια αναπροσαρμογή των γεγονότων στο πνεύμα των καιρών. Διότι, νομίζω, ότι η ιστορία οφείλει να είναι πάντοτε Ιστορία, και δεν μπορεί να φρεσκάρεται, να εξωρραΐζεται ή να προσαρμόζεται ανάλογα με τα συμφέροντα του ιερατείου, πρακτική τόσο αγαπητή στον χριστιανισμό, από αρχαιοτάτων χρόνων.\nΤέλος θα προτιμούσα μια πιο γόνιμη κριτική, με στοιχεία και απόψεις, που πιθανόν θα με βοηθούσε στην αναθεώρηση των όποιων λανθασμένων απόψεών μου, από μια ιεροεξεταστική επίθεση, του τύπου ‘κάψτε τον αιρετικό’, η οποία σε τόσες δεκάδες λέξεις σχολίων –εξαιρέσει αυτών του Luxus- δεν έχει να προσθέσει τίποτα το ουσιώδες.\nΜην ανησυχείτε. Τα παιδιά σας δεν κινδυνεύουν, φίλτατοι χριστιανοί. Δεν κινδυνεύουν διότι ο προσηλυτισμός δεν είναι η δική μου πρακτική, αλλά η δική σας. Κινδυνεύει όμως το δικό μου παιδί να ευνουχισθεί πνευματικά και ψυχικά, από τον αντιφυσικό, δογματικό, φανατικό και σκοταδιστικό φονταμενταλισμό σας, και συνεπώς έχω νόμιμο δικαίωμα και ‘ιερή υποχρέωση’ να αντιδράσω, ώστε όταν το παιδί μου διδάσκεται θρησκευτική ιστορία στο σχολείο να μη γίνεται άθυρμα των επιτήδειων ιεροκηρύκων, αλλά να πληροφορείται αντικειμενικά τις διαφορετικές απόψεις, την ποικιλότητα των θεωριών και των θρησκειών, ούτως ώστε ελευθέρως και αβιάστως, να επιλέξει αν και τί θα πιστέψει.\nΩς επίλογο να χρησιμοποιήσω μια φράση κάποιου φίλου σχολιαστή αντιγυρίζοντάς την σε σας και αποδίδοντας τα ίσα:\n‘Ω, ΤΗΣ ΥΠΟΚΡΙΣΙΑΣ ΤΟΥ ΑΝΘΡΩΠΟΥ....’\nstefanos 17 Ιανουαρίου 2008 - 9:31 π.μ.\nAri Seirie θέλω να μου απαντήσεις στο εξής:λες ότι έχει ένα παιδί(κατ΄αρχήν να το χαίρεσαι του εύχομαι ό,τι καλλίτερο)το παιδί σου το έχεις βαπτίσει στην Εκκλησία του "ιουδαιοχριστιανικού μικροβίου"? Το ρωτάω αυτό γιατί έκλεισες την παρέμβαση σου με αναφορά σε υποκρισία. Και κάτι άλλο αυτό. Αυτό το ΕΚΠΑ τί ακριβώς είναι?\nΑνώνυμος 17 Ιανουαρίου 2008 - 9:39 π.μ.\nstefane, το ΕΚΠΑ είναι το Εθνικό Καποδιστριακό Πανεπιστήμιο της Αθήνας.\nΣΥΡΙΑΝΟΣ ΝΑΥΤΗΣ 17 Ιανουαρίου 2008 - 9:59 π.μ.\no ARIS SEIRIOS ONOMAZEI TOYΣ ΣΥΜΠΑΤΡΙΩΤΕΣ ΤΟΥ ΠΟΥ ΑΚΟΛΟΥΘΟΥΝ ΤΟ ΟΡΘΟΔΟΞΟ ΧΡΙΣΤΙΑΝΙΚΟ ΔΟΓΜΑ "ΕΛΛΗΝΕΣ". ΤΟ ΑΚΟΥΤΕ? "ΕΛΛΗΝΕΣ"(ΜΕ ΕΙΣΑΓΩΓΙΚΑ). ΠΡΟΦΑΝΩΣ ΘΕΩΡΕΙ ΩΣ ΓΝΗΣΙΟΥΣ ΕΛΛΗΝΕΣ ΤΟΥΣ ΟΜΟΙΟΥΣ ΤΟΥ ΠΟΥ ΠΙΣΤΕΥΟΥΝ ΣΤΟΝ ΑΘΕΪΣΜΟ ΚΑΙ ΕΧΟΥΝ ΑΝΑΓΑΓΕΙ ΤΟΝ ΑΤΟΜΟΚΕΝΤΡΙΣΜΟ ΚΑΙ ΤΗΝ ΤΕΛΕΙΩΣ ΥΠΟΚΕΙΜΕΝΗ ΕΡΜΗΝΕΙΑ ΚΑΘΕ ΓΕΓΟΝΟΤΟΣ ΚΑΙ ΦΑΙΝΟΜΕΝΟΥ ΩΣ ΥΨΙΣΤΗ ΑΞΙΑ ΣΕ ΑΥΤΗ ΤΗ ΖΩΗ. ΑΚΟΥ ΕΚΕΙ "ΕΛΛΗΝΕΣ". ΘΑ ΤΡΙΖΟΥΝ ΤΑ ΚΟΚΚΑΛΑ ΤΩΝ "ΕΛΛΗΝΩΝ" ΑΓΩΝΙΣΤΩΝ ΜΑΚΡΥΓΙΑΝΝΗ, ΠΑΠΑΦΛΕΣΣΑ ΚΑΙ ΑΛΛΩΝ.\nσυριανός ναύτης 17 Ιανουαρίου 2008 - 10:23 π.μ.\n"δεν διδάσκω στη δημόσια εκπαίδευση διότι αρνούμαι να προσηλυτίζω τα παιδιά μας..στο σκοταδισμό και το φανατισμό". Καταρχήν αφήνω το ζήτημα της συκοφαντίας και της ύβρης εις βάρος χιλιάδων θεολόγων που υπηρετούν στη β'θμια εκπαίδευση και του λέω το εξής:Τι μας λές Ari Seirie? Σου δόθηκε η ευκαιρία να διδάξεις σε σχολείο, ευκαιρία που περιμένουν σαν "μάνα εξ ουρανού" χιλιάδες αδιόριστοι θεολόγοι, και εσύ είπες όχι για να μη σπείρεις το φανατισμό ανάμεσα στα παιδιά? Σοβάρα? Ποιόν κοροϊδεύεις, αλήθεια? Δεν ήθελες ή ΔΕΝ ΜΠΟΡΕΣΕΣ να διδάξεις σε σχολείο, διότι με τον ΑΣΕΠ οι πιθανότητες διορισμού, ειδικά για τον κλάδο σου, είναι ελάχιστες.Δηλαδή εσύ σπούδασες για χόμπι τότε? Αλήθεια με τι ασχολείσαι τώρα? Πώς βγάζεις τα προς το ζήν?\nΚωνσταντινίδης Εμμανουήλ 17 Ιανουαρίου 2008 - 1:15 μ.μ.\nΌταν παραθέτουμε τη βιβλιογραφία Σε μία επιστημονική εργασία, παραθέτουμε τα ονόματα των συγγραφέων με αυστηρή αλφαβητική σειρά και όχι τυχαία ή όπως εμείς θέλουμε. Αυτό το λέω για εσένα που ισχυρίζεσαι ότι είσαι απόφοιτος της Θεολογικής σχολής του Ε.Κ.ΠΑ. των Αθηνών.\nΚωνσταντινίδης Εμμανουήλ, Καθηγητής Θεολογίας.\nΑνώνυμος 17 Ιανουαρίου 2008 - 1:26 μ.μ.\nΤο βιβλίο "Χριστός και Εσσαίοι" του π. Ιωάννου Κωστώφ, είναι η καλλίτερη απάντηση στις εξωπραγματικές,αντιεπιστημονικές,αναπόδεικτες και εν πολλοίς ανιστόρητες απόψεις που εκφράστηκαν από το συγγραφέα του post αυτού. Στο συστήνω σε όλους.\nΑνώνυμος 17 Ιανουαρίου 2008 - 2:47 μ.μ.\nΣτη Λιλή Ζωγράφου έχει απαντήσει με βιβλίο εδώ και 30 χρόνια(όταν ο Aris Seirios ήταν ακόμη παιδάκι) ο Πρωτοπρεσβύτερος Ε.Κ. Μαντζουνέας τότε υπεύθυνος της Ι.Συνόδου για ιστορικά και νομοκανονικά ζητήματα με τίτλο "Είναι ο Χριστιανισμός δεκανίκι του Καπιταλισμού?". Αν ο Αris Seirios έκανε τον κόπο να το διαβάζει δεν θα είχε εκτεθεί και επικριθεί για τις απόψεις του αυτές όπως τώρα.\nJohnny 17 Ιανουαρίου 2008 - 9:36 μ.μ.\nΔεν θα ήθελα να πικράνω τον συριανό ναύτη, αλλά ισχύει το ακριβώς αντίθετο απ' αυτό που είπε.\nΑν έχει διαβάσει έστω κάποια ελάχιστα πράγματα περί της φιλοσοφίας των θρησκειών (ή έστω κάποια ελάχιστα πράγματα περί του χριστιανισμού), θα ξέρει πως η χριστιανική θρησκεία (και οι συναφείς μονοθεϊστικές) βασίζονται σε ένα ατομοκεντρικό πρότυπο, σε αντίθεση με τις πολυθεϊστικές θρησκείες όπου είναι κοσμοκεντρικές.\nΑυτή άλλωστε είναι και μια από τις κυριότερες διαφορές τους.\nΛίγο διάβασμα πρωτού βιαστούμε να πούμε τη μλκια μας, δε βλάπτει... ;)\nσυριανός ναύτης 18 Ιανουαρίου 2008 - 9:23 π.μ.\nατομοκεντρική η ορθόδοξη χριστιανική θρησκεία?!!! Αυτή που μιλά για καταπολέμιση της φιλαυτίας, του εγωιστικού φρονήματος, που δημιούργησε τον κοινοβιακό τύπο μοναχισμού,που έχει ως κορυφαία έκφραση λατρείας την κυριακάτικη λειτουργία(εκκλησία=συγκέντρωση του λαού)που λαμβάνει τις αποφάσεις όχι σύμφωνα με την ατομική θέληση του αλλά μέσω συνόδων. Τα γνωρίζεις όλα αυτά ΑΣΧΕΤΕ johnny που μας κάνεις και το δάσκαλο? Ποιός λοιπόν λέει μ....ες?\nStefanos 18 Ιανουαρίου 2008 - 9:30 π.μ.\nΑri Seirie, το παιδάκι σου(να σου ζήσει του εύχομαι ό,τι καλύτερο)το έχεις βαπτίσει στην Εκκλησία του "ιουδαιοχριστιανικού μικροβίου"? ΝΑΙ ή ΟΧΙ? Έχει ενδιαφέρον να απαντήσεις διότι μίλησες για υποκρισία. ΠΕΡΙΜΕΝΩ ΑΠΑΝΤΗΣΗ.\nKostas 18 Ιανουαρίου 2008 - 12:26 μ.μ.\nΚύριε Κωνσταντινίδη, αυτό που θέλατε να επισημάνετε απ' το κείμενο είναι η σειρά παράθεσης της βιβλιογραφίας? Αυτό είναι το σημαντικό, δηλαδή? Και -φυσικά- κατά τη γνώμη σας, "αποδεικνύει" ότι ο aris seirios δεν είναι θεολόγος...\nΑκόμη κι αν δεν είναι, δεν έχει δικαίωμα να εκφέρει την άποψή του?\nΚι εσύ Στέφανε, λύσσαξες αν βάπτισε το παιδί του...το πιθανότερο είναι να το έκανε, γιατί γνώριζε ότι το δικό σου θα του συμπεριφερόταν πολύ άσχημα...όπως συμπεριφέρεσαι εσύ.\nJohnny 18 Ιανουαρίου 2008 - 12:41 μ.μ.\nΣυριανέ ναύτη, έχεις παρανοήσει την έννοια του ατομοκεντρισμού και της ατομοκεντρικής θρησκείας αντίστοιχα.\nΤο ότι μια θρησκεία είναι "ατομοκεντρική" δε σημαίνει πως απευθύνεται σε μεμονωμένα άτομα και όχι σε σύνολα ατόμων (αν πήγαινε έτσι, δεν θα υπήρχαν καν εκκλησίες :p ). Σημαίνει όμως το ότι τοποθετεί τον άνθρωπο στο επίκεντρο, σε αντίθεση με τις κοσμοκεντρικές θρησκείες που τοποθετούν όλη τη Δημιουργία στο προσκήνιο, προσεγγίζοντας τον άνθρωπο ως μέρος του κόσμου. Αυτά βέβαια εντελώς "λαϊκά" και επιγραμματικά. Διάβασε σε παρακαλώ τους ορισμούς των ατομοκεντρικών και των κοσμοκεντρικών θρησκειών, σύγκρινέ τους και έπειτα αναρωτήσου αν αυτό που είπες αναιρεί αυτό που σου είπα εγώ. Όπως προείπα, λίγο διάβασμα πρωτού βιαστούμε να απαντήσουμε, δε βλάπτει... ;)\nstefanos 18 Ιανουαρίου 2008 - 1:41 μ.μ.\nkosta, αν ο Aris Seirios ήταν συνεπής με τις απόψεις του ,δεν θα βάπτιζε χριστιανό το παιδάκι του. Θα μπορούσε να κάνει μία δήλωση ονόματος στο ληξιαρχείο και όλα θα τελείωναν. Είναι αστείο να βαπτίζει κάποιος το παιδάκι του από φόβο μήπως τα άλλα μάθουν ότι είναι αβάπτιστο(αλήθεια πώς θα το μάθουν αν δεν το πει το ίδιο- τα παιδιά δεν ασχολούνται εξάλλου με τέτοια ζητήματα) και το κοροϊδεύουν. Αν κάποιος εκφράζει απόψεις ρηξικέλευθες για το χριστιανισμό, όπως ο Αris Seirios, θα περίμενε να τις εφαρμόζει και στην πράξη και να μην υποτάσσεται σε συμβατικότητες(βάπτιση) τις οποίες καταδικάζει στα λόγια.Αλλιώς δεν είναι γνήσιος πολέμιος του κατεστημένου αλλά τα "πυρά" του θα είναι άσφαιρα.\nΑρίσταρχος 18 Ιανουαρίου 2008 - 2:01 μ.μ.\nluxus,νομίζω ότι το post του φίλου σου είναι μία ακόμη θεωρία συνομωσίας για το πως εμφανίστηκε ο Χριστιανισμός στο προσκήνιο της ιστορίας.Εσύ που έχεις ασχοληθεί με τις θεωρίες αυτές(έχω διαβάσει και το βιβλίο που έγραψες μαζί με τον κ.Στάμκο)την βρίσκεις τη συγκεκριμένη πειστική? Εμένα μου θυμίζει Α.Χίτλερ και Α.Ρόζενμπεργκ, Γ΄Ράιχ δηλαδή(οι κακοί εβραίοι που δημιούργησαν τον χριστιανισμό για να αλώσουν τους Αρείους Παγανιστές Ευρωπαίους. Οι Εβραίοι,Luxus, είχαν τα βάσανα τους, ήταν υπό ρωμαϊκή κατοχή,υπέφεραν πολύ, πιστεύεις ότι το πρόβλημα τους ήταν πώς θα αλώσουν μέσω του Παύλου τον ελληνισμό(και οι έλληνες από το 146π.χ. υπόδουλοι στους ρωμαίους ήταν)!Η Θεωρία αυτή επομένως ήταν πολύ δημοφιλής στους κύκλους του Γ'Ράϊχ για να δικαιολογηθούν οι μετέπειτα διώξεις των εβραίων.Ας είμαστε λίγο προσεκτικοί με τόσο σημαντικά ζητήματα...\n-KRONOS- 18 Ιανουαρίου 2008 - 2:10 μ.μ.\n«το παιδί σου το έχεις βαπτίσει στην Εκκλησία του "ιουδαιοχριστιανικού μικροβίου"? Το ρωτάω αυτό γιατί έκλεισες την παρέμβαση σου με αναφορά σε υποκρισία.»\n«o ARIS SEIRIOS ONOMAZEI TOYΣ ΣΥΜΠΑΤΡΙΩΤΕΣ ΤΟΥ ΠΟΥ ΑΚΟΛΟΥΘΟΥΝ ΤΟ ΟΡΘΟΔΟΞΟ ΧΡΙΣΤΙΑΝΙΚΟ ΔΟΓΜΑ "ΕΛΛΗΝΕΣ". ΤΟ ΑΚΟΥΤΕ? "ΕΛΛΗΝΕΣ"(ΜΕ ΕΙΣΑΓΩΓΙΚΑ)»\n«Τι μας λές Ari Seirie? Σου δόθηκε η ευκαιρία να διδάξεις σε σχολείο, ευκαιρία που περιμένουν σαν "μάνα εξ ουρανού" χιλιάδες αδιόριστοι θεολόγοι, και εσύ είπες όχι για να μη σπείρεις το φανατισμό ανάμεσα στα παιδιά? Σοβάρα? Ποιόν κοροϊδεύεις, αλήθεια?»\n«Όταν παραθέτουμε τη βιβλιογραφία Σε μία επιστημονική εργασία, παραθέτουμε τα ονόματα των συγγραφέων με αυστηρή αλφαβητική σειρά και όχι τυχαία ή όπως εμείς θέλουμε.»\nΕίναι μερικά μόνο από τα σχόλια που γράφτηκαν για ένα κείμενο με συγκεκριμένη θέση και άποψη, που παραθέτει στοιχεία και εξετάζει μια θεωρία αρκετά ικανή να μας κάνει να δούμε με κριτική ματιά την κατεστημένη ιστορία του Χριστιανισμού.\nΘα περίμενα συγκεκριμένα σχόλια και αντεπιχειρήματα από ανθρώπους που έχουν την γνώση έστω κι αν είναι ακόλουθοι του συγκεκριμένου δόγματος.\nΚατανοώ ότι το θέμα της θρησκείας είναι λεπτό, καθώς ορίζει την όλη κοσμοθεωρία του ατόμου. Προφανώς τα memes δημιουργούν ισχυρούς εσωτερικούς μπάτσους που αυτόκλητα δρουν όταν κάποιο άλλον meme αμφισβητεί την πρωτοκαθεδρία τους.\nΚαλώ λοιπόν όλους να αφήσουμε τα χαζά και ανούσια σχόλια και να συζητήσουμε πάνω στα όσα λέει το κείμενο και στις όποιες ενστάσεις υπάρχουν…\ndaedalus 19 Ιανουαρίου 2008 - 9:07 μ.μ.\nείναι απαράδεκτη κάθε προσωπική επίθεση και μείωση του αντιπάλου για να μειωθούν οι παρουσιαζόμενες ιδέες. Μπορεί να μην υποστηρίζω 100% τις απόψεις του arisseirios αλλά η επιχειρηματολογία του θα με κάνει να ανατρέξω στις πηγές μου για να την αντικρούσω. Η ιστορικότητα των πηγών και ακόμα περισσότερο η εγκυρότητα τους είναι μείζον θέμα για κάθε ερευνητή των αρχαίων παραδόσεων, πόσο μάλλον όταν αυτές είναι φορτισμένες από θρησκευτικό αίσθημα, που συχνά οδηγεί σε ακραιότητες. Το λογικό είναι να αντιμετωπίσουμε χωρίς φανατισμό τις αντίθετες απόψεις, να τους δίνουμε χώρο να μπορέσουν να αναπτύξουν την επιχειρηματολογία τους και να "επιτεθούμε" της ουσίας. Όσο για την δυνατότητα του ή όχι να διδάξει, για εξηγήστε μου γιατί πρέπει να διδάσκονται τα θρησκευτικά στο σχολείο από ορθόδοξους, αφού δεν είναι κατευθυνόμενα από καμιά θρησκεία όπβς λέει το Υπ. Παιδείας και πάω πάσο...\nCaptain Cerk 23 Ιανουαρίου 2008 - 10:09 π.μ.\nARI SEIRIE είσαι βαθιά νυχτωμένος αν και θεολόγος(θολολόγος).Εύχομαι Να σου δώσει ο Θεός μετάνοια.\nEpicurus 23 Ιανουαρίου 2008 - 3:41 μ.μ.\nΣυνέχισε και μην ακούς τους καθυστερημένους σκοταδιστές!\nΜπράβο και για το post.\nAris Seirios 23 Ιανουαρίου 2008 - 9:30 μ.μ.\nΠραγματικά δεν ήμουν σίγουρος για το αν πρέπει να απαντήσω σε όλες αυτές τις επιθέσεις που δέχτηκα από φίλους χριστιανούς, και εννοώ τον χαρακτηρισμό ‘φίλους’, διότι δεν εχθρεύομαι τους χριστιανούς, αλλά καταπολεμώ με όλες τις δυνάμεις μου τον χριστιανισμό, όπως και κάθε –ισμό.\nΚαι η αβεβαιότητά μου ως προς την απάντηση μου, προκλήθηκε από το γεγονός ότι κανείς σας δεν αμφισβήτησε επί της ουσίας τα γραφόμενά μου, μολονότι υπάρχουν αμέτρητες πηγές που μπορούν να χρησιμοποιηθούν για τον σκοπό αυτό (πηγές που γνωρίζω, ίσως και άλλες που αγνοώ). Αντιθέτως αντιδράσατε περισσότερο ως χριστιανοί ‘ταλιμπάν’, με απαξιωτικά σχόλια, πλείστα εκ των οποίων αποδεικνύουν περίτρανα, ότι δεν έχουν εντρυφήσει στην επιστήμη της θεολογίας. Εννοώ ότι και η γιαγιά μου υπήρξε και η μητέρα μου είναι από τους πιο φανατικούς υποστηρικτές του επίσημου χριστιανικού δόγματος, ασφαλώς όμως δεν θα μπορούσαν να ανταποκριθούν σε στοιχειώδη θεολογικό διάλογο. Αυτό αποτελεί το πρόβλημα της συντριπτικής πλειοψηφίας των χριστιανών, που δυστυχώς αποτελούν τη συντριπτική πλειοψηφία των νεοελλήνων. Οι ‘γνώσεις’ τους δηλαδή, δεν αποτελούν προϊόν δικής τους έρευνας και κριτικής σκέψης, αλλά αναμάσημα των κηρυγμάτων των ιερέων και των κατεστημένων θεολόγων από την εποχή των Απολογητών και των Πατέρων της Εκκλησίας έως σήμερα.\nΠαρ’ όλ’ αυτά κάποια πράγματα δεν θα έπρεπε να μείνουν αναπάντητα. Και πρώτα απ’ όλα η επίμονη ερώτηση του φίλου stefanou, για το αν έχω βαπτίσει το παιδί μου. Ναι το έχω βαπτίσει με το χριστιανικό τυπικό. Γιατί; Δοκιμάστε φίλε να κάνετε χρήση του νόμιμου δικαιώματός σας περί απλής ονοματοδοσίας αντί για την μαγική τελετή της χριστιανικής βάπτισης (αυτής με τα ξόρκια, τους αφορισμούς και τα φτυσίματα) και θα καταλάβετε τον βασικό λόγο. Προσθέστε τώρα και την αντίδραση του κοινωνικού περίγυρου. Όχι προς το παιδί, αλλά προς εσένα τον ίδιο θα έχετε το παζλ συμπληρωμένο. Φανταστείτε εμένα, τον θεολόγο γιο των φανατικών, όπως εσείς, χριστιανών, και τη σύζυγο μου, κόρη ιερέα (!), να ανακοινώσουμε ότι δεν θα τελέσουμε χριστιανικό βάπτισμα... Συμφωνώ απόλυτα ότι αυτό δεν είναι και τόσο τίμιο ή αντρίκιο, αλλά κανείς δεν είναι τόσο ηλίθιος ώστε να τσακωθεί με όλο τον κόσμο και κυρίως να πληγώσει τους γονείς του για ένα θέμα τόσο συμβατικό και τόσο βλακώδες όσο αυτό της τελετής βαπτίσεως. Ίσα-ίσα που -ακριβώς επειδή δεν πιστεύω σε εξορκισμούς, αποτάξεις του Σατανά και συντάξεις με τον θεό- θεωρώ ότι τίποτα το βλαβερό, όπως και τίποτα το ωφέλιμο, δεν προκύπτει από την τελετή, ώστε να βάλω σε κίνδυνο την πνευματική υγεία της οικογένειάς μου. Το θεωρείτε υποκρισία; Ναι είναι, Αλλά μόνον με υποκρισία απαντάς στην υποκρισία. Είναι οι μάσκες που φοράμε κατά καιρούς όλοι μας. Φανταστείτε για παράδειγμα τον εαυτό σας. Αν σιχαινόσαστε τον εργοδότη σας, επειδή τον θεωρούσατε ανήθικο, διεφθαρμένο, φαύλο, από τον μισθό σας όμως εξαρτιόταν η φυσική επιβίωση του παιδιού σας, θα πηγαίνατε να τον φτύσετε κατάμουτρα; Και μη μου απαντήσετε ναι, γιατί αυτό θα ήταν το άκρον άωτον της υποκρισίας. Βλέπετε λοιπόν, ότι οι κοινωνικές συμβάσεις δημιουργούν και κοινωνικές συνήθειες, άγραφους νόμους, των οποίων οι παραβάτες πληρώνουν τίμημα. Οι περισσότεροι από μας επιλέγουμε να μη συγκρουστούμε με τις συμβάσεις εκείνες, οι οποίες δεν έχουν και τόση αξία, για να δώσουμε τη μάχη σε ζητήματα πραγματικά φλέγοντα για την ελευθερία μας.\nΚάποιος άλλος φίλος έγραψε για τον μη επιστημονικό τρόπο παράθεσης της βιβλιογραφίας. Παραβλέπει το γεγονός ότι επρόκειτο για ένα post σε forum και όχι για διδακτορική διατριβή. Παράθεσα απλά και εν συντομία δυο-τρεις τίτλους βιβλίων που πιθανόν να ενδιέφεραν τους αναγνώστες αυτού του άρθρου για να ανατρέξουν. Άλλωστε, φίλτατε κύριε Κωνσταντινίδη, ποιος σας είπε ότι η αλφαβητική είναι η υποχρεωτική σειρά παράθεσης βιβλιογραφίας σε μια επιστημονική έρευνα;\nΓια τον ‘συριανό ναύτη’ που έπαθε αναφυλαξία για την τοποθέτηση του ‘περήφανου εθνικού μας ονόματος’ σε εισαγωγικά έχω να πω ότι θα έπρεπε να διαβάζει πιο προσεκτικά από όσο γράφει. Δεν χρησιμοποίησα τα εισαγωγικά για τους Έλληνες, αλλά για τους ‘Έλληνες-ιουδαιοχριστιανούς’, ακριβώς γιατί πιστεύω ότι το καινοφανές δόγμα περί ‘ελληνορθοδοξίας’ είναι παραφυσικό, ανεκδιήγητο και προκάτ. Οπότε φίλε μου μην ανησυχείτε, τα ιερά και όσια της φυλής μας (‘πατρίς, θρησκεία, οικογένεια’ δεν εξυβρίσθησαν...εισέτι). Επίσης για εσάς, ναι μου δόθηκε η ευκαιρία να διδάξω σε ιδιωτικό Λύκειο, διότι φυσικά στο δημόσιο έπρεπε να περιμένω την επετηρίδα, αλλά δεν το έκανα, διότι σε συνέντευξη με τον ιδιοκτήτη-διευθυντή του σχολείου, ανέφερα τις προθέσεις μου για αδογμάτιστο και πραγματικά θεολογικό μάθημα (αυτό αποτελεί και μια απάντηση στον φίλο Στέφανο, περί υποκρισίας) κι εκείνος έφριξε και φυσικά αρνήθηκε τη συνεργασία. Ξέρετε γιατί; Όχι διότι με έβρισκε παράλογο, αλλά διότι αναλογίστηκε τις συνέπειες για το Σχολείο του!\nΤέλος για τον φίλο ‘αρίσταρχο’, ο οποίος ήταν ο μόνος από τους επικριτές μου, που έθεσε ένα γόνιμο προβληματισμό, ήθελα να τον ρωτήσω: καταφέρομαι πουθενά στο παρόν άρθρο κατά των Εβραίων; Ή μήπως αποκλειστικά εναντίον του ιουδαϊκού ιερατείου; Ο ναζισμός κατεδίωξε μήπως τους ιουδαιοχριστιανούς; Ή αντιθέτως (παρά τις ιδεολογικές αντιθέσεις των θεωρητικών του, π.χ. Ρόζενμπεργκ, Έβολα κ.ά) έδρασε σε αγαστή σύμπνοια με το υποτίθεται αλλόδοξο Βατικανό; Για τον ‘φιλοναζισμό’ μου υπάρχουν 600+ τοποθετήσεις μου στο Antidogma και λίγες στο προσωπικό μου blog που μπορεί οποιοσδήποτε θέλει να ανατρέξει για να διαπιστώσει το προφανές. Παρ’ όλ’ αυτά αν ο αγαπητός ‘αρίσταρχος’ ήθελε, θα μ’ ενδιέφερε να ακούσω (ή μάλλον να διαβάσω) τον προβληματισμό του.\nΣυριανός Ναύτης 24 Ιανουαρίου 2008 - 12:03 μ.μ.\nΠραγματικά θεολογικό και αδογμάτιστο μάθημα κάνει μόνο ο άθεος? Σοβαρά? Δεν μας είπες όμως πως βγάζεις τα προς το ζην. Στην Ελλάδα η συντριπτική πλειοψηφία σπουδάζει για να βγάλει τα προς το ζην. Τώρα, αν εσύ σπούδασες για χόμπι και ασχολείσαι με άλλες δραστηριότητες, τότε μπράβο σου.Και κάτι τελευταίο: Το βιβλίο-ΑΠΆΝΤΗΣΗ στη Λ.Ζωγράφου- του Πρωτοπρεσβύτερου Ευάγγελου Μαντζουνέα "Είναι ο Χριστιανισμός δεκανίκι του καπιταλισμού?" το έχεις υπ΄όψιν σου"? Δεν θα έπρεπε να το συμπεριλάβεις στη βιβλιογραφία του ποστ?\nLuxus 24 Ιανουαρίου 2008 - 12:18 μ.μ.\nΘα με συγχωρέσετε, αλλά θεωρώ ΑΠΑΡΑΔΕΚΤΟ το να ασχολείστε με τα προσωπικά του ενός και του άλλου, και να μην συζητάτε για τα επιχειρήματα και τα ιστορικά στοιχεία που παρατίθενται στο κείμενο. Όλα τα σχόλια που ασχολούνται με τη δουλειά του ArisSeiriou ή με πόση ζάχαρη βάζει στον καφέ του είναι ΑΠΟΛΥΤΩΣ ΑΣΧΕΤΑ με το θέμα και δείχνουν -δυστυχώς, αν και δεν θέλω να πάρω μέρος- ΑΣΧΕΤΟΣΥΝΗ, ΑΧΡΕΙΟΤΗΤΑ και ΑΔΥΝΑΜΙΑ ΑΠΑΝΤΗΣΗΣ ή έστω συζήτησης.\nΣας παρακαλώ να συζητήσετε για τα θέματα που αναφέρονται στο κείμενο.\nΌσο για τις απαντήσεις που δίνει ο Χ ή ο Ψ συγγραφέας, ΠΑΡΑΚΑΛΩ να παρατεθούν.\nΑν έχουν σχέση και αν πραγματικά απαντούν σε κάτι, θα το αποφασίσουμε εμείς!\nΔΗΜΗΤΡΗΣ ΠΟΥΛΙΟΣ 24 Ιανουαρίου 2008 - 12:45 μ.μ.\nΕ ΤΩΡΑ ΣΥΓΓΝΩΜΗ. ΟΛΑ ΑΥΤΑ ΠΟΥ ΓΡΑΦΕΙ Ο ΣΕΙΡΙΟΣ ΕΙΝΑΙ ΑΝΑΠΟΔΕΙΧΤΑ. ΕΙΝΑΙ ΤΟ ΠΟΣΤ ΑΥΤΟ ΕΠΙΣΤΗΜΟΝΙΚΗ ΕΡΓΑΣΙΑ? ΠΟΥ ΕΙΝΑΙ ΟΙ ΠΑΡΑΠΟΜΠΕΣ? ΠΟΥ ΕΙΝΑΙ Η ΑΝΑΛΥΤΙΚΗ ΟΓΚΩΔΗΣ ΒΙΒΛΙΟΓΡΑΦΙΑ?(ΟΥΣΙΑΣΤΙΚΑ ΜΟΝΟ Η ΖΩΓΡΑΦΟΥ ΥΠΑΡΧΕΙ). ΠΟΙΑ ΕΥΑΓΓΕΛΙΑ ΚΑΙ ΠΟΙΑ ΠΡΩΤΟΧΡΙΣΤΙΑΝΙΚΑ ΚΕΙΜΕΝΑ ΛΕΝΕ ΟΤΙ Ο ΙΗΣΟΥΣ ΗΤΑΝ ΕΣΣΑΙΟΣ? ΠΟΙΟ ΑΡΧΑΙΟ ΚΕΙΜΕΝΟ ΛΕΕΙ ΟΤΙ ΟΙ ΧΡΙΣΤΙΑΝΟΙ ΚΑΨΑΝ ΤΗ ΡΩΜΗ? ΑΠΟ ΠΟΥ ΣΥΝΑΓΕΤΑΙ ΤΟ ΣΥΜΠΕΡΑΣΜΑ ΟΤΙ ΟΙ ΑΡΧΙΕΡΕΙΣ ΕΔΩΣΑΝ ΝΕΑ ΕΝΤΟΛΗ ΣΤΟΝ ΠΑΥΛΟ ΝΑ ΠΑΕΙ ΣΤΟΥΣ ΧΡΙΣΤΙΑΝΟΥΣ ? ΥΠΑΡΧΕΙ ΓΡΑΠΤΗ ΠΗΓΗ?.ΑΝ ΑΥΤΟ ΤΟ ΘΕΜΑ ΣΟΥ(Ο ΠΑΥΛΙΑΝΙΣΜΟΣ) ΓΙΝΕΙ ΔΙΑΤΡΙΒΗ, ΤΟ ΕΚ.ΠΑ ΘΑ ΤΗΝ ΕΓΚΡΙΝΕΙ ΩΣ ΕΠΙΣΤΗΜΟΝΙΚΗ ΚΑΙ ΩΣ ΠΡΩΤΟΤΥΠΗ ΣΥΜΒΟΛΗ ΣΤΗΝ ΕΠΙΣΤΗΜΗ? ΤΟΤΕ ΓΙΑΤΙ ΡΕ ΑRI ΔΕΝ ΚΑΝΕΙΣ ΑΙΤΗΣΗ ΓΙΑ ΝΑ ΚΑΝΕΙΣ ΚΑΙ ΕΝΑ doctora ΩΣΤΕ ΚΑΙ ΤΗΝ ΕΠΙΣΤΗΜΟΝΙΚΗ ΣΟΥ ΚΑΤΑΡΤΗΣΗ ΝΑ ΑΝΑΒΑΘΜΙΣΕΙΣ ΚΑΙ ΑΛΛΟ PRESTIGE ΝΑ ΕΧΕΙΣ ΩΣ ΕΠΙΣΤΗΜΟΝΑΣ ΘΕΟΛΟΓΟΣ.\nΔΗΜΗΤΡΗΣ ΠΟΥΛΙΟΣ 24 Ιανουαρίου 2008 - 1:16 μ.μ.\nΤΑ ΕΡΩΤΗΜΑΤΑ ΣΥΝΕΧΙΖΟΝΤΑΙ: 1)ΠΩΣ ΑΠΟΔΕΙΚΝΥΕΤΑΙ ΟΤΙ ΟΙ ΑΝΔΡΕΑΣ,ΣΙΜΩΝ ΚΑΙ ΙΑΚΩΒΟΣ ΗΤΑΝ ΕΣΣΑΙΟΙ? 2)ΠΩΣ ΑΠΟΔΕΙΚΝΥΕΤΑΙ ΟΤΙ ΟΙ ΡΩΜΑΙΟΙ ΕΔΩΣΑΝ ΡΗΤΕΣ ΔΙΑΤΑΓΕΣ ΣΤΟ ΙΕΡΑΤΕΙΟ ΝΑ ΒΡΟΥΝ ΚΑΙ ΝΑ ΕΞΟΝΤΩΣΟΥΝ ΤΟΥΣ ΣΤΑΣΙΑΣΤΕΣ/ΧΡΙΣΤΙΑΝΟΥΣ? 3)ΠΟΙΟ ΣΥΜΦΕΡΟΝ ΕΙΧΑΝ ΟΙ ΡΩΜΑΙΟΙ "ΝΑ ΑΛΩΘΕΙ Ο ΕΛΛΗΝΙΣΜΟΣ ΕΚ ΤΩΝ ΕΣΩ"? ΜΕΡΟΣ ΤΟΥ ΕΛΛΗΝΟΡΩΜΑΪΚΟΥ ΠΟΛΙΤΙΣΜΟΥ ΔΕΝ ΗΤΑΝ? 4)ΠΟΙΑ ΗΤΑΝ ΤΑ "ΔΙΑΦΟΡΑ ΜΕΣΑ" ΠΟΥ ΧΡΗΣΙΜΟΠΟΙΗΣΕ Ο ΠΑΥΛΟΣ ΓΙΑ "ΝΑ ΧΡΙΣΘΕΙ ΑΠΟΣΤΟΛΟΣ"? 5) Η ΤΑΡΣΟΣ(ΚΙΛΙΚΙΑ) ΗΤΑΝ ΗΔΗ ΑΠΟ ΤΟ 64 π.χ. ΡΩΜΑΪΚΗ ΕΠΑΡΧΙΑ(ΠΗΓΗ WIKIPEDIA, ANTIΣΤΟΙΧΟ ΑΡΘΡΟ) 6)ΠΩΣ ΑΠΟΔΕΙΚΝΥΕΤΑΙ ΟΤΙ Ο ΠΑΥΛΟΣ ΣΥΜΜΕΤΕΙΧΕ ΣΕ ΡΩΜΑΪΚΗ ΣΥΝΩΜΟΣΙΑ ΕΝΑΝΤΙΟΝ ΤΟΥ ΝΕΡΩΝΑ? ΜΗΠΩΣ ΠΡΕΠΕΙ ΝΑ ΕΙΜΑΣΤΕ ΕΠΙΦΥΛΑΚΤΙΚΟΙ ΜΕ ΤΑ ΔΙΑΦΟΡΑ ΨΕΥΔΕΠΙΓΡΑΦΑ ΚΕΙΜΕΝΑ ΤΗΣ ΕΠΟΧΗΣ ΠΟΥ ΗΘΕΛΑΝ ΝΑ ΔΗΣΦΗΜΙΣΟΥΝ ΤΟΥΣ ΧΡΙΣΤΙΑΝΟΥΣ? ΑΥΤΑ(ΓΙΑ ΤΗΝ ΩΡΑ)ΤΑ ΕΡΩΤΗΜΑΤΑ ΖΗΤΟΥΝ ΑΠΑΝΤΗΣΕΙΣ ARI SEIRIE.ΘΑ ΠΕΡΙΜΕΝΩ ΜΕ ΕΝΔΙΑΦΕΡΟΝ ΚΑΠΟΙΕΣ ΑΠΑΝΤΗΣΕΙΣ.\nΔΜΗΤΡΗΣ ΠΟΥΛΙΟΣ 24 Ιανουαρίου 2008 - 2:20 μ.μ.\nΑΛΛΑ ΕΡΩΤΗΜΑΤΑ: 7)" Ο ΠΑΥΛΟΣ ΕΙΝΑΙ ΕΞΥΠΝΟΣ ... ΘΑ ΕΠΙΒΑΛΛΕΙ ΔΙΑ ΤΗΣ ΒΙΑΣ ΤΙΣ ΔΙΚΕΣ ΤΟΥ ΙΔΕΕΣ". ΘΑ ΜΕ ΠΑΡΑΠΕΜΨΕΙΣ ΣΕ ΚΕΙΜΕΝΟ? 8)"Η ΚΟΙΝΩΝΙΚΗ ΔΙΚΑΙΟΣΥΝΗ ΑΝΤΙΚΑΘΙΣΤΑΤΑΙ ΑΠΟ ΤΗ ΔΙΚΑΙΟΣΥΝΗ ΤΩΝ ΟΥΡΑΝΩΝ" ΘΑ ΜΕ ΠΑΡΑΠΕΜΨΕΙΣ ΣΕ ΚΕΙΜΕΝΟ? 9)"ΟΙ ΓΥΝΑΙΚΕΣ ΕΙΝΑΙ ΒΔΕΛΥΡΑ ΟΝΤΑ" ΑΥΤΟ ΠΟΥ ΤΟ ΕΙΔΕΣ? 10)"ΟΙ ΑΥΘΕΝΤΙΚΟΙ ΜΑΘΗΤΕΣ ΒΡΑΖΟΥΝ ΤΑ ΧΕΡΙΑ ΤΟΥΣ ΕΙΝΑΙ ΔΕΜΕΝΑ" ΑΥΤΟ ΠΩΣ ΣΥΝΑΓΕΤΑΙ? ΤΟ ΓΡΑΦΕΙ ΚΑΠΟΥ? 11)" Ο ΠΑΥΛΟΣ ΔΕΝ ΑΛΛΑΞΕ ΟΥΤΕ ΟΞΕΙΑ ΑΠΟ ΤΟ ΜΩΣΑΪΚΟ ΝΟΜΟ". ΚΟΙΤΑ , ΔΕΝ ΕΧΩ ΧΡΟΝΟ ΝΑ ΣΟΥ ΠΑΡΑΘΕΣΩ ΔΙΑΤΑΞΕΙΣ ΤΟΥ ΝΟΜΟΥ ΠΟΥ Π-Ο-Τ-Ε ΔΕΝ ΕΙΧΑΝ ΕΦΑΡΜΟΓΗ ΣΤΗ ΕΚΚΛΗΣΙΑ. ΔΗΛΑΔΗ ΟΙ ΔΙΑΤΑΞΕΙΣ ΤΟΥ ΔΕΥΤΕΡΟΝΟΜΙΟΥ, ΛΕΥΪΤΙΚΟΥ ΚΑΙ ΑΡΙΘΜΩΝ(Π.Δ.) ΤΗΡΟΥΝΤΑΙ ΣΗΜΕΡΑ ΑΠΟ ΤΗΝ ΕΚΚΛΗΣΙΑ??? 12)ΚΑΙ ΚΑΤΙ ΤΕΛΕΥΤΑΙΟ(ΓΙΑ ΤΗΝ ΩΡΑ ΠΑΝΤΑ). ΓΙΑΤΙ ΟΙ ΕΒΡΑΙΟΙ (ΤΟ ΙΕΡΑΤΕΙΟ ΤΟΥΣ ΟΠΩΣ ΛΕΣ) ΔΕΝ ΕΣΩΣΑΝ ΤΟΝ ΑΝΘΡΩΠΟ ΤΟΥΣ (ΤΟΝ ΠΑΥΛΟ) ΑΠΟ ΤΟ ΘΑΝΑΤΟ. ΑΠΟΚΕΦΑΛΙΣΤΗΚΕ ΣΤΗ ΡΩΜΗ. ΕΔΩ ΟΡΓΑΝΩΣΑΝ ΤΗ ΜΕΓΑΛΥΤΕΡΗ ΣΥΝΟΜΩΣΙΑ ΟΛΩΝ ΤΩΝ ΕΠΟΧΩΝ. ΤΟΝ ΑΝΘΡΩΠΟ ΤΟΥΣ ΔΕΝ ΘΑ ΕΣΩΖΑΝ ΑΠΟ ΤΟΥΣ ΦΙΛΟΥΣ ΤΟΥΣ(ΚΑΙ ΣΥΝΟΜΟΩΤΕΣ) ΡΩΜΑΪΟΥΣ? ARI SEIRIE ΤΙ ΛΕΣ?\nΕνάλιος 24 Ιανουαρίου 2008 - 3:03 μ.μ.\n"καταπολεμώ με όλες μου τις δυνάμεις το χριστιανισμό, όπως και κάθε -ισμό". Ari Seirie, ξέρεις, μη κοπιάζεις τόσο και μας κουραστείς, εξάλλου πριν από σένα προσπάθησαν-για αιώνες πολλούς-άλλοι πριν από σένα.Ιουδαίοι,Ρωμαϊκή αυτοκρατορία,Άραβες, Σελτζούκοι Τούρκοι, κάποιοι φανατικοί Σουλτάνοι της οθωμανικής αυτοκρατορίας(τους νεομάτυρες τους έχεις ακουστά?) (ψευτο)διαφωτιστές τύπου Βολταίρου(16-18ος αίωνας)Γάλλοι Επαναστάτες του 1789-1794,Κομμουνιστές τον 20 αιώνα,φιλοσοφικά συστήματα και πολλές κοσμοθεωρίες προσπάθησαν να κάνουν το ίδιο με ή χωρίς βία. Τι σε κάνει να πιστεύεις ότι θα έχει αίσια έκβαση το δικό έργο σου ? Μήπως πρέπει να αναθεωρήσεις κάποια πράγματα?\nstefanos 24 Ιανουαρίου 2008 - 3:41 μ.μ.\nΘα μπορούσαν και οι πρώτοι χριστιανοί-και πολλοί μετέπειτα-να πουν. "Έλα μωρέ τώρα αφού ο αυτοκράτορας δεν είναι θεός ούτε τα είδωλα υπαρκτά, γιατί να μη προσκυνήσω το άγαλμα του γιατί να μη το θυμιατίσω επουσιώδες ζήτημα είναι".Πολλοί δεν το έκαναν(όχι μόνο χριστιανοί και άλλοι- στα νεότερα χρόνια -αριστεροί π.χ.)και πλήρωσαν με τις ζωές τους.Εχω φίλο που με κάλεσε στον πολιτικό του γάμο, γάμο που πραγματοποίησε αφού κόντεψε να έρθει στο χέρια με τον θρησκευόμενο περίγυρο του.Αυτοί που θέλουν να έχουν απόψεις ρηξικέλευθες ας είναι έτοιμοι έστω για μία (μικρή έστω)θυσία.\nEpicurus 24 Ιανουαρίου 2008 - 8:08 μ.μ.\nΌλοι αυτοί που επικρίνουν τον Άρη κάνοντας αισχρά σχόλια για τις προσωπικές του επιλογές και για το αν η βιβλιογραφία παρατίθεται αλφαβητικά\nή όχι,ξεχνώντας ότι εδώ δεν υπάρχει το αγαπημένο ακροατήριο του παρασκευαίδη(υπερσυντηριτικοί, χουντοβασιλικοί,πραεκκλησιαστικές οργανώσεις,αμόρφωτος και ανερμάτιστος όχλος), είναι υποκριτές του χειρίστου είδους γιατί από την ποιότητα της κριτικής τους αποδεικνύεται περίτρανα ότι αυτό που πραγματικά θέλουν να πουν είναι η γνωστή χριστιανική προτροπή:ΣΤΗΝ ΠΥΡΑ!!!\nουαί υμίν γραμματείς και φαρισαίοι\nΔΗΜΗΤΡΗΣ ΠΟΥΛΙΟΣ 25 Ιανουαρίου 2008 - 8:18 π.μ.\nepicure, αντι να κραυγάζεις, προσπάθησε να δώσεις απαντήσεις σε ερωτήσεις που περιμένουν. Μπορείς? Αν όχι σιώπα.\nΙΑΚΩΒΟΣ 25 Ιανουαρίου 2008 - 10:56 π.μ.\nΜερικές από τις πιο αντιφατικές απόψεις των αντιπάλων του Χριστιανισμού για το πρόσωπο του Ιησού είναι,μεταξύ άλλων και οι εξής: α)Ο Ιησούς δεν υπήρξε ποτέ, είναι μύθος η ιστορία του β)Ο Ιησούς υπήρξε μεν αλλά ήταν απλά άνθρωπος, όχι Θεός γ)Ο Ιησούς υπήρξε αλλά ήταν Εσσαίος δ)Ο Ιησούς υπήρξε αλλά ήταν μάγος και απατεώνας ε)Ο Ιησούς υπήρξε αλλά ήταν ζηλωτής επαναστάτης εναντίον των Ρωμαίων στ)Ο Ιησούς υπήρξε αλλά η ιστορία του είναι συνδεδεμένη με ένα μαγικό μανιτάρι που προκαλεί παραισθήσεις ζ)Ο Ιησούς υπήρξε αλλά παντρέυτηκε τη Μαρία Μαγδαληνή και πήγε στη Γαλλία η)Ο Χριστός είναι ο Νέρωνας!θ)Ο Ιησούς είναι δημιούργημα των Ρωμαίων για καθυποτάξουν τους προλετάριους της εποχής ι)Ο Ιησούς είναι ο Τίτος(ο αυτοκράτορας)!ια)Ο Ιησούς είναι ο Αδωνης , ο Όσιρις ο Ντουμουζί και άλλοι αρχαίοι Θεοί ιβ)ο Ιησούς πήγε και πέθανε στο Θιβέτ. Πώς σας φαίνονται όλα αυτά? Τι απ΄όλα αυτά ισχύει αγαπητοί αρνητές της θεότητας του Χριστού?\nphysio24 3 Φεβρουαρίου 2008 - 12:43 π.μ.\nΜακάρι να είχα τις "Ιστορικες" γνώσεις του Άρη.\nΘα ήθελα μόνο να κάνω μια παρατήρηση. Οι γραφές και οι πηγές για την ζωή του Ιησού είναι ελάχιστες. Έχεις προσπαθήσει να δεις αγώνα ποδοσφαίρου με κυάλια; Γιατί κάτι τέτοιο προσπαθείς να κάνεις τώρα. Αν θες να κατανοήσεις τον Ιησού πρέπει να ψάξεις πολύ βαθύτερα μέσα σου. Δεν μπορεί ο σπόρος να φυτρώσει παντού. Όπου όμως δεν φυτρώνει συνήθως φταίει το έδαφος.\nΞέρεις, ακόμα και σήμερα η αγάπη θα κατέστρεφε όλο το τρομερά άνισο κοινωνικοοικονομικό σύστημα. Δυστυχώς και των λεγόμενων χριστιανικών κοινωνιών.\nΣκέψου οτι για να μπορώ να γράφω τώρα σχεδόν τζάμπα αυτές τις γραμμές εκατομμύρια δούλοι, ως επί τω πλείστων ανήλικοι, δουλέυουν 20 ώρες την ημέρα παρέχοντας μας όλα τα φτηνά αγαθά. Αλλά αυτό είναι ένα άλλο θέμα. Και τότε όμως η αγάπη θα κατέστρεφε πολλά. Βλέπεις κανείς δεν θέλει να δώσει στον συνάνθρωπο.\nΈνας άλλος λόγος που φοβήθηκαν οι Εβραίοι την αλλαγή ήταν και ο εξής:\nΟ έχων την εξουσία θέλει να την δώσει σε όμοιο του. Ο λόγος προφανής: Όταν ξέρεις τον εχθρό σου, ελπίζεις ότι θα τον κερδίσεις κάποτε, όσο ισχυρός και να είναι.\nΟ πρωθυπουργός φίλε μου, αν χάσει από ένα άλλο κόμα δεν τον νοιάζει και ιδιαίτερα. Θα ξαναβγεί μετά από λίγο. Δεν θέλει όμως να χάσει την εξουσία από πραξικόπημα. Ίσως και να μην ξαναδεί εξουσία ποτέ.Μήπως γι' αυτό ανησύχησαν τόσο οι έχοντες την εξουσία;\nΤέλος θα ήθελα να μου απαντήσεις σε παρακαλώ σε κάτι.\nΑν ο Χριστιανισμός είναι ένα παρμύθι τότε σίγουρα είναι καλό, ή τουλάχιστον "έπιασε", κρίνοντας από το αποτέλεσμα.\nΜε βάση την εμπειρία των Αρχιερέων δεν θα μπορούσαν να βρούν ένα ακόμα καλύτερο ή εξίσου καλό παραμύθι, ας πούμε το 1000 μ.Χ.;\nΜην ξεχνάς οτι και στα αμάξια το πρώτο μοντέλο είναι πολλές φορές ελαττωματικό, στο δεύτερο τα διορθώνουν όμως τα προβληματάκια.\nΑν θες την άποψη μου είναι κρίμα να χαραμίζεις την ζωή σου κυνηγώντας φαντάσματα. Πολύ περισσότερο όταν έχεις την αλήθεια μπροστά σου.\nCRAZYDIAMOND 20 Φεβρουαρίου 2008 - 11:14 μ.μ.\nΜε μεγάλη μου λύπη διαβάζοντας το ενδιαφέρον εναλλακτικό κείμενο του Αρη Σείριου απο το blog του Λουκά Καβακόπουλου κοιτάζοντας τα σχόλια είδα ένα απίστευτο μένος απο πολλά άτομα που θέλουν να καλούνται θεολόγοι ή Χριστιανοί επειδή μόνον και μόνο σπούδασαν στο αντικείμενο ή επειδή ετσι θέλουν να αυτοαποκαλούνται.Για άλλη μια φορά αποδεικνύεται ό φανατισμός και το "φαινόμενο της όμαδας" που προκαλείται πολλές φορές όταν στο μυαλό των ανθρώπων εντρυφούν τα δόγματα και οι -ισμοί.Όλοι αυτοί η και κάλα "θεολογοι" θα έπρεπε να τους πώ ότι δε χρειάζεται να τα βάζουν μέ άτομα σαν τον Αρη Σείρειο για τις απόψεις τους και νά μην φοβούνται γιατί ο μέγαλος ''εχθρός" της Χριστιανοσύνης είναι ό ίδιος ό εαυτός τους πρώτα με τόν άπαραδεκτο τρόπο που αντιμετώπισαν και σχολίασαν ακόμα και προσωπικά θέματα της ζωής του Αρη.\nΟπως λέει πολύ χαραχτηριστηκα και ό φιλόσοφος Νίτσε στο βιβλιο του Yπερανθρωπος:""O Θεός είναι νεκρός.Εμείς οι Χριστιανοι τον σκοτώσαμε..."".\nΑύτα δίδαξε ο Χριστούλης ΥΠΟΚΡΙΤΕΣ?Αυτή είναι η αγάπη και η κατανόηση που θέλετε και αγωνιάτε υποτίθεται να διδάξετε και στα παιδιά μας και κάνετε και επίδειξη ηθικολογίας για την προσωπική ζωη του καθενος?"Πως θα βγάλεις την ακίδα απο το ματι του αδελφού σου υποκρίτα άν πρωτα δε βγαλες το παλουκι απο το ματι σου?" είπε ο Ιησους.\nΛοιπόν αγαπητοί μου μάθετέ ότι ούτε χριστιανοί είσαστε ουτε θεολόγοι απλα,χρησιμοποιείται την ταμπέλα ''θεολογος'' ή ''Χριστιανος'' για να κρύψετε τον κομπλεξισμο σας ή την ημιμάθεια σας ή για να δώσετε στην καλύτερη περίπτωση κύρος στην άποψη σας την όποια δέν έχεται το θάρρος να έχετε όπως ο Αρης,απλά γιατί, θέλετε να ανήκετε και σείς σέ μια όμαδα και ένα μαντρί όπως τα προβατάκια ή η χουλιγκαν που τα σπάνε όλα χωρις λόγο,άπλα γιατί μάθατε στον εφησυχασμό και την πνευματική τεμπελιά και χρησιμοποιείται ένα ταμπελάκι για να καλυφτείτε αλλά και για να φτιάξετε ενα πνευματικό "σπήτι" "ασφαλές" και σίγουρο.\nΑπο αυτά που είδα ποιο πολύ Χριστιανός είναι ο Αρης στην συμπεριφορά παρά έσεις!ΟΥ Ε ΗΜΙΝ ΓΡΑΜΑΤΕΙΣ ΚΑΙ ΦΑΡΙΣΑΙΟΙ!\nΝα παρακαλάτε λοιπόν,πρώτοι απο όλους,να έχει δίκιο σε όλα αυτα που γράφει ο Αρης γιατι αν όλα αυτα που λένε τα επίπλαστα Δογματα που πιστεύεται,είναι τα μονα αληθινά θα ήσαστε οι πρώτοι που θα καείτε στην κόλαση!\nKαι όλα αυτα σας τα λέω μέ κάτι που ελπίζω αν και υποτίθεται το διδάσκεται και υποστηρίζεται δεν το έχετε κατανοήσει ακόμα και δε το εφαρμόζεται στην πράξη αλλα μόνο στα λόγια ντύνωντας την ευτέλεια και τόν εγωισμό σας πίσω απο το πέπλο της θρησκευτικότητας.Την λέξη αγάπη.\nΑνώνυμος 20 Οκτωβρίου 2008 - 2:29 μ.μ.\nΟ ΑRIS SEIRIOS είναι σχισματοαιρετικός. Είναι εκτός Εκκλησίας.\nΑνώνυμος 20 Μαρτίου 2013 - 5:19 π.μ.\nΠολύ ενδιαφέρον το κείμενο, εναλλακτικό όπως είπαν πολλοί. Τα σχόλια σας απο την άλλη, ελαφρώς φασιστικά (εκτός απο αυτούς που υπερασπίζονται το κείμενο ως πηγή πληροφοριών). Ασχολείστε με το παιδί του ανθρώπου με ερωτήσεις τύπου "το έχετε βαφτίσει" και άλλα τέτοια ήλιθια πικρόχολα σχόλια/ερωτήσειςα; Και είστε και μέγαλοι σοβαροί άνθρωποι τώρα εσείς που λέτε και την άποψη σας σε ένα τόσο ψαγμένο θέμα; Οι μισοί απο εσάς δεν ξέρετε τι σημάινουν οι μισές απο τις λέξεις στο κείμενο και πιάνεστε απο τα προσωπικά μήπως και κερδίσετε πόντους στις άκρως αποτυχημένες προσπάθειες να συμμετέχετε στην συζήτηση σοβαρά και με επιχειρήματα και όχι σαν ψευτουποστιρηκτές του χριστιανισμού. Ρωτήστε πρώτα οι ίδιοι τα παιδιά σας σε τι πιστευούν, γιατί να είστε σίγουροι πως και αυτά όπως και οι περισσότεροι πλέον που έχουν βγάλει τις παρωπίδες του χριστιανισμού θα έχουν απόψεις που σίγουρα δεν θα περιμένατε να ακούσετε. Οι περισσότεροι το ξέρετε ήδη, άλλοι προσπαθείται ακόμη με μεσαιωνικούς τρόπους να τους μεταπείσετε και οι υπόλοιποι δεν δίνετε καν σημασία. Η υποκρισία υπάρχει και κάτω απο τις πέτρες, σε κάθε πικρόχολο σχόλιο, σε κα8ε επιλογή σας.\nΤο «κακό μάτι», η «κακιά γλώσσα» και όλα αυτά τα ανύπαρκτα\nΙουνίου 27, 2010\nΜε λίγη μελέτη είναι εύκολο να διαπιστώσει κανείς ότι δεισιδαιμονίες σαν το «κακό μάτι», την «κακιά γλώσσα» και άλλα διάφορα που πιστεύει ο κόσμος ότι τον επηρεάζουν, είναι τελείως ανύπαρκτα. Απολύτως ανύπαρκτα. Φτάνει να ανοίξει ένα καλό βιβλίο μαθηματικών και στατιστικής που να ασχολείται με το θέμα.\nΤο πρόβλημα είναι ότι τα μαθηματικά, ενώ είναι μια από τις Επιστήμες που αποκαλύπτουν τα περισσότερα μυστικά, είναι και «εχθρικά» για τον πολύ κόσμο, οπότε τα μυστικά που αποκαλύπτουν παραμένουν για τους λίγους. Οι πολλοί παραμένουν στο σκοτάδι και στην ανοησία των δεισιδαιμονιών...\nΊσως θα πρέπει κάποια στιγμή να γίνει μια επανάσταση των μαθηματικών ώστε αυτά να φτάσουν στον πολύ κόσμο. Δυστυχώς όμως νομίζω ότι πιο εύκολα θα γίνει ένας νέος παγκόσμιος πόλεμος που θα μας οδηγήσει εκατοντάδες χρόνια πίσω, παρά θα ασχοληθεί η μάζα με τη μάθηση...\nΓια ποιο λόγο συνελήφθη ο "Γέρων Παστίτσιος", ο νεαρός που αποκάλυψε την απάτη που έχει στηθεί γύρω από τον μοναχό Παϊσιο.\nΑπάντηση για να μη μακρηγορούμε: Γύρω από τον μοναχό που πέθανε το 1994 στήνεται εδώ και χρόνια ένα μικρό εμπορικό πανηγυράκι βιβλίων, θαυμάτων και απάτης που γεμίζει τσέπες απατεώνων και περνάει διάφορα παραπολιτικά μηνύματα.\nΣε παραθαλάσσιο περίπτερο το καλοκαίρι του 2012 μέτρησα πάνω από 15 εκδόσεις γεμάτες με υποτίθεται πραγματικά θαύματα και σοφίες του γέροντα (δείτε ενδεικτικά εδώ). Ούτε ο Μπάτμαν και ο Σπάιντερμαν μαζί δεν έχουν κάνει τόσα θαύματα όσα περιγράφονται στα βιβλία αυτά!\nΘα χρειαζόταν ο γέροντας να έχει ζήσει πολλές ζωές για να γράψει όλα τα βιβλία που του αποδίδονται (ήταν σχεδόν αμόρφωτος) και για να κάνει όλα τα θαύματα που του αποδίδονται... Θα έπρεπε να είναι πραγματικά ένα εργοστάσιο θαυμάτων, κάτι σαν τον Ντέιβιντ Κόπερφιλντ, ένα πραγματικό τσίρκο...\nΕίναι κρίμα, γιατί ο γέροντας ήταν ένας φιλήσυχος άνθρωπος που είχε πραγματικά κάποια ενδιαφέροντα πράγματα να πει. Κατά τη γνώμη μου, το μόνο πραγματικό λάθος του Παΐσιου ήταν ότι χρησιμοποιούσε τη γνωστή αντιση…\nΗ ΨΕΥΔΟ-ΕΠΙΣΤΗΜΟΝΙΚΗ «ΦΙΛΟΣΟΦΙΑ» ΤΩΝ ΙΣΧΥΡΩΝ(ΚΑΙ ΤΟΥ ΔΙΕΘΝΟΥΣ ΝΟΜΙΣΜΑΤΙΚΟΥ ΤΑΜΕΙΟΥ - ΔΝΤ)\n(Άρθρο του Λουκά Καβακόπουλου, που δημοσιεύτηκε το 2010 στο περιοδικό Hellenic Nexus)\nΜια ολιγαρχία κεφαλαιοκρατών και χρηματιστών διαχειρίζεται σήμερα τη μοίρα ολόκληρων λαών και φαίνεται να στέκεται απόλυτα απαθής απέναντι στη δυστυχία και στη μιζέρια που προκαλούν οι πράξεις της. Τα μέλη αυτής της ολιγαρχίας ζούνε μια πολυτελή και γεμάτη απολαύσεις ζωή, αλλά δεν αναγνωρίζουν στους ανθρώπους των «κατώτερων τάξεων» κάποιο ανάλογο δικαίωμα στην προσωπική ευτυχία ή επιβίωση. Αντίθετα, φαίνεται να θεωρούν ότι οι «κατώτερες τάξεις» καλώς παθαίνουν ό,τι παθαίνουν, αφού «δεν είναι ικανές για κάτι καλύτερο». «Η φτώχεια τους δεν είναι ατύχημα». Τέτοιες απόψεις δηλώνονται σήμερα -συγκαλυμμένα βέβαια- από κάποιους ανθρώπους υψηλής διανοητικής στάθμης και δεδομένης κοινωνικής αποδοχής, όπως από τα μέλη του Διεθνούς Νομισματικού Ταμείου, τους «νεοφιλελεύθερους» πολιτικούς της Ευρώπης και το σύνολο σχεδόν των …\nΓιατί το Internet είναι «Κακό» και κάποιοι τρομάζο...\nΓια όλους τους φίλους που προσπαθούν...\nΠαυλιανισμός: Η Παγκόσμια Θρησκεία που ιδρύθηκε πρ...\nΤο Απόκρυφο Μυστικό της Βασιλόπιτας!\nΛένε τα δικά τους - και είναι και Ανίκητοι!\nΌλες οι απόψεις είναι αληθινές, εκτός από εκείνες ...\nΓιατί δεν είμαι «Ελλην» Ελληναράς αλλά Έλληνας-μέλ...


«Αυτός είναι ο πρώτος τάφος του» Σοκάρουν οι αποκαλύψεις για τον Μάριο Παπαγεωργίου - ΒΙΝΤΕΟ | Εφημερίδα "Στόχος" - Stoxos newspaper\n«Αυτός είναι ο πρώτος τάφος του» Σοκάρουν οι αποκαλύψεις για τον Μάριο Παπαγεωργίου - ΒΙΝΤΕΟ\nΌλα όσα αποκάλυψε ο Καναδός ερευνητής!\nΟ Καναδός ερευνητής ολοκληρώνοντας την έρευνα του στο βουνό, αποκαλύπτει για πρώτη φορά τη στρατιωτική αποθήκη όπου οι αδίστακτοι δολοφόνοι μετέτρεψαν σε προσωρινό τάφο του άτυχου Μάριου.\nΈνα ακόμη σημαντικό στοιχείο που σύμφωνα με τον ερευνητή ενισχύει το συμπέρασμα του, είναι πως τα μέλη της Ομάδας 1 όπως την αποκαλεί. Έψαχναν απεγνωσμένα ένα σετ από κλειδιά τη μοιραία νύχτα του φόνου. Ο ίδιος εντόπισε ένα, ανάμεσα σε εκατόν είκοσι πέντε τηλεφωνήματα μεταξύ του εγκεφάλου και των συνεργών του, στο οποίο ακούγεται να τους λέει:\nΜαρτυρία μέσα από τη φυλακή…\nΗ μαρτυρία που έφτασε στο «Τούνελ» μέσα από τις φυλακές σοκάρει. Συγκρατούμενος του εγκέφαλου που επικοινώνησε με την εκπομπή περιέγραψε τα όσα τον άκουσε να λέει σε ανύποπτο χρόνο.\nΟ ίδιος υποστήριξε πως δεν έχει ξανασυναντήσει τέτοιον άνθρωπο στη ζωή του. Ανέφερε πως άκουσε τον εγκέφαλο να λέει κατά τη διάρκεια συζήτησης με άλλους συγκρατούμενους που διέπραξαν φόνο, πως ο καλύτερος τρόπος για να εξαφανίσεις ένα πτώμα είναι να το θάψεις σε τσιμέντο!\n«Ρε μεγάλε τον έφαγες τον άλλον! Ένα τσιμέντο και δεν θα σε ‘βρισκε κανένας!», πρότεινε σαν την καλύτερη λύση σε ανάλογες περιπτώσεις σύμφωνα με τον μάρτυρα.\nΕίπε ακόμα πως μιλώντας ο εγκέφαλος σε άλλους τροφίμους δεν ξέφευγε από το αρχικό του σενάριο πως ο Μάριος βρίσκεται στο εξωτερικό και πως στόχος του, ήταν η περιουσία της μητέρας του.\n«Μιλάμε για κτήνος με ανθρώπινη φάτσα»\n«Τον ρωτούσα αφού πιστεύει κάτι τέτοιο γιατί δεν ψάχνει μέσω πρεσβειών ή με την βοήθεια της αστυνομίας. Και κείνος μου απαντούσε πως δεν θα ‘βρισκε άκρη… Όταν τον στρίμωξα κάποια στιγμή, μου είπε πως το δικό του θέμα ήταν πολιτικό και πως τον πούλησε ο πρώην συνήγορος του. Είχε για όλα μια δικαιολογία που σε έφερνε στα όρια να σκεφτείς με τι άτομο συζητάω εγώ τώρα. Μιλάμε για κτήνος με ανθρώπινη φάτσα », τόνισε.\nΌταν ο μάρτυρας τον πίεσε σε ανύποπτο χρόνο να του πει για το αίμα που βρήκε το «Τούνελ» στο αμάξι του Μάριου, εκείνος άρχιζε να βρίζει με τα χειρότερα λόγια την Αγγελική Νικολούλη , απέδιδε τα σημαντικά ευρήματα σε… παραμύθια της δημοσιογράφου και τη συκοφαντούσε πως …είχε πάρει χρήματα από την μητέρα του θύματος.


Το Townhouse Hotel βρίσκεται στη μέση της Φραγκφούρτης σε απόσταση 20 λεπτών με τα πόδια από Πάλμενγκαρτεν. Το Townhouse Hotel καλωσορίζει τους επισκέπτες του σε άνετα δωμάτια από το 1960.\nΤο κατάλυμα είναι 30 χλμ μακριά από Public Park. Βρίσκεται μόλις 20 λεπτά από το κέντρο της Φραγκφούρτης.\nΜπορείτε να δείτε μουσεία, όπερα και πύργο σε κοντινή απόσταση με τα πόδια.\nΤο Townhouse Hotel προσφέρει δωμάτια με κλασική εσωτερική διακόσμηση, ανεξάρτητη ρύθμιση κλιματισμού, γκαρνταρόμπα, προσωπικό υπολογιστή, γραφείο εργασίας και DVD player. Όλα τα μπάνια διαθέτουν ντους, σεσουάρ και δωρεάν προϊόντα περιποίησης.\nΤο ξενοδοχείο βρίσκεται 5-λεπτά με τα πόδια από το σταθμό Willy-Brandt-Platz του μετρό και περίπου 10-λεπτά από το σταθμό του τρένου Schirn Art Hall Kunsthalle. Χάρη στην απόσταση 15 χλμ από το αεροδρόμιο Frankfurt International (rhein-main), διατίθεται γρήγορη πρόσβαση στο Townhouse Hotel.\nΟι υπηρεσίες του ξενοδοχείου περιλαμβάνουν υπηρεσία μεταφοράς από/προς αεροδρόμιο, στεγνοκαθαριστήριο και βοήθεια σχετικά με ξεναγήσεις / εύρεση εισιτηρίων, τις οποίες διαχειρίζεται το πολύγλωσσο προσωπικό.\nSerways Hotel Heiligenroth Κόμπλεντς\nLibo Business Hotel Γκουανγκζού\nRijksmuseum View Apartments Άμστερνταμ


Ευγενία Μανωλίδου: Με αθλητικά και φόρμα, για ψώνια στη Γλυφάδα! Φωτογραφίες - Tlife.gr\nΕυγενία Μανωλίδου: Με αθλητικά και φόρμα, για ψώνια στη Γλυφάδα! Φωτογραφίες\nΣε μία πολύ όμορφη φάση της ζωής της είναι η Ευγενία Μανωλίδου αλλά και ταυτόχρονα με πολλές ευθύνες. Ο ερχομός του τέταρτου παιδιού της πριν από περίπου τρεις μήνες έχει γεμίσει την καθημερινότητά της και του συζύγου της, Άδωνι Γεωργιάδη.\nΟ γνωστός πολιτικός θα ήθελε να κάνει κι άλλα παιδιά, όπως δήλωσε η Ευγενία σε πρόσφατη συνέντευξή της στην εκπομπή Μία, αλλά εκείνη θεωρεί ότι είναι πολύ δύσκολο να αντεπεξέλθει σε κάτι τέτοιο. Βέβαια, ο μικρός έχει φέρει μεγάλη χαρά σε όλη την οικογένεια.\nΕνέργεια δίνει στη γνωστή μαέστρο και η ενασχόλησή της με το ραδιόφωνο αφού παρουσιάζει εκπομπή με τον Γιώργο Λιάγκα. Η Ευγενία δεν σταματά να ευχαριστεί μέσα από το twitter της τους ακροατές της που της δείχνουν την αγάπη τους και την στηρίζουν.\nΤο TLIFE την συνάντησε πρόσφατα στην εξόρμησή της σε γνωστό ζαχαροπλαστείο. Με αθλητικό look και πολύ καλή διάθεση διάλεξε και αγόρασε τα αγαπημένα της γλυκά.